text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
10 Liveni ilizwi uYehova alithethileyo nxamnye nani, ndlu kaSirayeli.
2 Utsho uYehova ukuthi: “Musani ukufunda indlela yeentlanga konke konke,+ ningankwantyiswa nayimiqondiso yasemazulwini, ngenxa yokuba iintlanga ziyankwantyiswa yiyo.+
3 Amasiko ezizwana+ angumphunga nje, kuba izithixo zazo zingumthi nje+ ogawulwa ehlathini, umsebenzi wezandla zengcibi ngenkxola+
4 Zizenza zihle ngesilivere nangegolide.+ Zizibethelela ngezikhonkwane nangezando, ukuze zingahexi.+
5 Zinjengonomgogwana kwintsimi yekomkomere, yaye azinakuthetha.+ Zimele zithwalwe, kuba azikwazi kuhamba.+ Musa ukuzoyika, kuba azinakwenza nto iyintlekele yaye, ngaphezu koko, azinako ukwenza nakuphi na okulungileyo.”+
6 Akukho namnye unjengawe, Yehova.+ Umkhulu, negama lakho likhulu ngamandla.+
7 Ngubani na ofanele angakoyiki,+ Kumkani weentlanga,+ kuba kukufanele oko; ngenxa yokuba phakathi kwezilumko zonke zeentlanga naphakathi kwezikumkani zazo zonke akukho namnye unjengawe.+
8 Kwaye kwangaxeshanye zingqineka zingaqiqi yaye ziziziyatha.+ Umthi usisibongozo nje esingamampunge.+
9 Yisilivere ekhandwe yangamacwecwe eziswa ivela eTarshishe,+ negolide evela kwaUfazi,+ umsebenzi wengcibi nowezandla zomnyibilikisi; isinxibo sazo singumsonto oluhlaza noboya obudaywe bamfusa bubomvu. Zonke zisisenzo sabantu abangamachule.+
10 Kodwa uYehova enyanisweni nguThixo.+ UnguTHIXO ophilayo+ noKumkani ukusa kwixesha elingenammiselo.+ Ngenxa yokucaphuka kwakhe umhlaba uya kunyikima,+ kwaye akukho zintlanga ziya kuma ngaphantsi kwesiqalekiso sakhe.+
11 Niya kutsho kubo ukuthi: “Oothixo+ abangawenzanga amazulu nomhlaba ngabo abaya kutshabalala emhlabeni naphantsi+ kwamazulu la.”
12 Yena nguMenzi womhlaba ngamandla akhe,+ Lowo umisela ngokuqinileyo ilizwe elinemveliso ngobulumko,+ naLowo wolula amazulu ngokuqonda kwakhe.+
13 Ngelizwi lakhe ukhupha ingxokozelo yamanzi emazulwini,+ yaye ubangela umphunga unyuke uvela esiphelweni somhlaba.+ Imvula uyenzele imijelo,+ kwaye uvelisa umoya koovimba bakhe.+
14 Wonke umntu uziphethe ngokungenangqiqo engenakwazi.+ Wonke umnyibilikisi ngokuqinisekileyo uya kuziva eneentloni ngenxa yemifanekiso eqingqiweyo;+ kuba imifanekiso yakhe etyhidiweyo ibubuxoki,+ yaye akukho moya kuyo.+
15 Ingamampunge, iyintlekisa.+ Ngexesha lokunikelwa kwayo ingqalelo iya kutshabalala.+
16 Lowo usiSabelo sikaYakobi+ akafani nezi zinto, kuba unguMyili wayo yonk’ into,+ kwaye uSirayeli ungumsimelelo welifa lakhe.+ Igama lakhe nguYehova wemikhosi.+
17 Hlanganisa emhlabeni umthwalo wakho obotshiweyo,+ wena mfazi ohleli engcinezelweni.+
18 Kuba utsho uYehova ukuthi: “Yabona, ngesi sihlandlo ndisawula abemi bomhlaba,+ kwaye ndiza kubazisela ukubandezeleka.”+
19 Yeha ke mna ngenxa yokuwa kwam!+ Umvumbo wam uyagulisa. Yaye mna ndithe: “Ngokuqinisekileyo sisifo sam esi, kwaye ndiya kusithwala.+
20 Intente yam iphangiwe, neentambo zentente yam zonke ziqhawulwe kubini.+ Oonyana bam bemkile kum, abasekho.+ Akusekho bani utwabulula intente yam okanye omisa amalaphu entente yam.
21 Kuba abalusi baziphethe ngokungenangqiqo,+ kwaye abamfunanga uYehova.+ Kungenxa yoko le nto bengenzanga ngengqiqo, yaye zonke izilwanyana zabo ezisemadlelweni zichithachithekile.”+
22 Phulaphula! Ingxelo! Nantso ifikile, kwanesandi esikhulu sentshukumo evela kwilizwe lasemntla,+ ukuze kwenziwe izixeko zakwaYuda zibe yinkangala ephanzileyo, isikhundla soodyakalashe.+
23 Ndazi kakuhle, Yehova, ukuba ayikho semntwini wasemhlabeni indlela yakhe. Asikokomntu ohambayo ukwalathisa inyathelo lakhe.+
24 Noko ke, ndilungise, Yehova, ngomgwebo;+ kungekhona ngomsindo wakho,+ ukuze ungandinciphisi ndingabi nto yanto.+
25 Phalaza umsindo wakho ezintlangeni+ eziye azakunanza,+ nakwiintsapho ezingabizanga egameni lakho.+ Kuba zimdle zamgqiba uYakobi.+ Ewe, zimdle zamgqiba, kwaye zimtshabalalisile;+ nendawo yakhe yokuhlala ziyiphanzisile.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yeremiya 10
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Matshi 27–
Aprili 2
YEREMIYA 12-16
Ingoma 135 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“AmaSirayeli Amlibala UYehova”: (imiz. 10)
Yer 13:1-5—UYeremiya waluthobela ulwalathiso lukaThixo lokuba afihle ibhanti lelinen nangona oko kwakufuna umgudu (jr 51 ¶17)
Yer 13:6, 7—Xa uYeremiya waphinda wahamba loo mgama mde ukuya kulilanda walifumana ligugile (jr 52 ¶18)
Yer 13:8-11—UYehova wayebafundisa ukuba ubuhlobo obusenyongweni awayenabo namaSirayeli babuza kuphela ngenxa yeentliziyo zabo ezilikhuni (jr 52 ¶19-20; it-1-E 1121 ¶2)
-
Ukwemba Ubuncwane ObuseBhayibhileni: (imiz. 8)
Yer 12:1, 2, 14—Wawusithini umbuzo kaYeremiya, ibe uYehova wamphendula njani? (jr 118 ¶11)
Yer 15:17—Yayiyintoni imbono kaYeremiya ngabahlobo, ibe sinokumxelisa njani? (w04 5/1 12 ¶16)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Yer 13:15-27
YIKHUTHALELE INTSIMI
Utyelelo Lokuqala: (imiz. 2 nangaphantsi) Isimemo seSikhumbuzo nevidiyo—Yenza amalungiselelo okubuyela.
Xa Ubuyela: (imiz. 4 nangaphantsi) Isimemo seSikhumbuzo nevidiyo—Yenza amalungiselelo okubuyela.
Intetho: (imiz.6) w16.03 29-31—Umxholo: Abantu BakaThixo Babe Ngabo Nini Abathinjwa Okanye Amabanjwa AseBhabhiloni Enkulu?
INDLELA YOKUPHILA YAMAKRISTU
“Nceda Intsapho Yakho Ingamlibali UYehova”: (imiz. 15) Ingxubusho. Qala ngokudlala ividiyo ethi, “La Mazwi . . . Amele Abe Sentliziyweni Yakho”—Udliwano-ndlebe neentsapho.
ISifundo SeBhayibhile Sebandla: (imiz. 30) kr isahl. 10 ¶8-11, nebhokisi ethi “‘Ikrismesi, Imvelaphi Nenjongo Yayo’” nethi “Eyona Nyaniso Ngezinye Iiholide Nemibhiyozo”
Impinda Yentlanganiso Elandelwa Ngamagqabantshintshi Entlanganiso Yeveki Elandelayo (imiz. 3)
Ingoma 48 Nomthandazo

robotstxt: allowed

filter: keep


text:
Ukuthunyelwa kwendlela yokudlulisa igaxekile ibe yintlanganiso yansuku zonke kubasebenzisi abaninzi be-intanethi. Ukukrazula lolu hlobo lwezithuthi kubalulekile kubo bonke abanikazi bewebhu okanye umqhubi we-SEO. Isixhobo se-Google Analytics sinendlela ezininzi zokususa ugaxekile othunyelwe kwi-GA yakho yokuthumela ingxelo. I-Traffic Spam yayinomxholo omdala wengubo emnyama injini yosesho . Abantu baza kusebenzisa le ndlela ukuze baxoxe nabaxhasi babo ekwenzeni iiwebhusayithi zabo zikhawuleze. Ngaphezu koko, kunokubangela ukubonakaliswa kwamanga, oko kubangela ukuba ilahleko zabo zilahlekelwe ngabathengi babo abangaboniyo. Ukuqonda ukuthunyelwa kogaxekile kubalulekile ukuba wonke umntu enze i-e-yorhwebo.
U-Nik Chaykovskiy, uMphathi oyiNtloko kuMphathi weMatriki we-12 (Semalt , uchaze apha malunga nemibandela enxulumene nalokhu.
Ukuqonda ukuhamba kweendlela
Uthungelwano lwezothutho iindwendwe ezicofa iqhosha kwi-site yakho kwiiwebhusayithi. Xa iiwebhusayithi zidibanisa nesayithi lakho, kukho ukudibanisa ngokukhawuleza kwetyala, oku kungakhokelela ekuphumeni kweendwendwe. Ngokomzekelo, unokuklibanisa unxibelelwano kwiwebhusayithi yakho kwi-domain njenge-National Geographic's Website. Ulwazi lwenkcukacha yakho luya kuba kwisiza sikaNat Geo ngenxa yokuba ube ngumdlali we-Nat Geo.
Yintoni ukuthunyelwa kogaxekile
I-spam yokudlulisa isithuthi esivela kwimimandla enokuthi ingaxhomeki kwiwebhusayithi yakho. Ezinye zeendlela zibandakanya ukutyelela ngokusemthethweni kubantu ababodwa. Kwezinye iziganeko, ugaxekile wokudlulisa uzama ukukhohlisa ikhowudi yakho yokulandelela yeG GA ekurekhodeni ukutyelelwa kwiphepha elingamanga..Kuzo zombini iimeko, i-GA yakho ibalwa ukutyelelwa kwiphepha elinokuthi lingafaneli libonise njengenxalenye yeendwendwe zakho. Kwiimeko ezininzi, i-spam yokubhekisa ingavela njengezifo zokuthutha okanye iindawo zokudlulisa:
- Ukuhanjiswa kwezinto zokukhangela: Ziyi-bots. I-Traffic evela kwi-bots nokuba ayilunganga. Bafika kwiwebhusayithi yakho ngexesha lezithuthi zomthetho.
- Ukudluliselwa koMoya: Aba bahambele iwebhusayithi yakho. Nangona kunjalo, bayakwazi ukukhohlisa i-Google Analytics yakho ekubhaleni ukutyelela okukhohlisayo.
Ukususa i-spam yokuthumela
Yonke i-webmaster idinga izixhobo ezibalulekileyo zokujongana nesithuthi esingaveli kubaxhasi bangempela. Ngokomzekelo, ezinye zezixhobo abasebenzisi bewebhu abasebenzisa ukwenza iinkonzo zangasese zingabancedisa abantu basuse i-spam yokuhambisa. Umzekelo, unako ukuvula ezinye zezi zinto kwisetyenzisi somphathi.
Kwithebhu yomlawuli, unokukwazi ukucwangcisa iinkonzo zokucoca i-bot. Kukho idatha yogaxekile kunye nezigulane ezithatha ukukhwela i-website ngezizathu ezahlukahlukeneyo. Ukudala izihlungi zebhod zenkcubeko kunokunceda ukugcina ezinye zezi ndawo zendlela zendlela ezingenakuvunyelwa ngokusemthethweni. Ezinye iinkalo ezifana Semalt zinembali eyaziwayo yokuphonsa ukuhlaselwa kogaxekile.
Kubalulekile ukusebenzisa umnikezeli we-imeyile ababoneleli be-imeyili abakhuselekileyo banokukrazula ezinye izithuthi zokuthunyelwa kwiiwebhusayithi. Baya kwenza ukuba iseshoni yesiphequluli ikhuseleke kunye nokukhusela abaxhasi bakho ekuhlaselweni kogaxekile.
Isiphetho
I-spam yokudlulisa ingxaki enkulu ebhekane neninzi yabasebenzisi be-intanethi. Ezinye zee-black box ze-SEO arhente zivame ukusebenzisa i-spam tactics yokudlulisa ukubonelela ngeziphumo ezikhawulezayo. Le sithuthi asinaso isiseko sokusebenza kwayo. Unokujamelana nezohlwayo xa uzama ukubeka uphawu usebenzisa i-traffic spam. Esi sikhokelo sinokukunceda ukhuphe ukuthunyelwa kweendlela.


text:
Chapter 80
1 Kumongameli; ngeyeenyibiba ezingqinisayo. Ka-Asafu. Umhobe. Ulomalusi kaSirayeli, beka indlebe! Uloqhuba uYosefu njengezimvu, Ulohlala ezikerubhini, bengezela!
2 Phambi koEfrayim noBhenjamin noManase, Vusa ubugorha bakho, Uze kusisindisa.
3 Thixo, sibuyise, Ukhanyise ubuso bakho, sisindiswe.
4 Yehova, Thixo wemikhosi, Kunini na uqhuma umsindo wakho ekuthandazeni kwabantu bakho?
5 Ubadlisa isonka seenyembezi, Wabaseza iinyembezi ngemilinganiso.
6 Usenze into abaxabana ngayo abamelwane bethu; Iintshaba zethu ziyasigculela.
7 Thixo wemikhosi, sibuyise, Ukhanyise ubuso bakho, sisindiswe.
8 Wanyothula umdiliya eYiputa, Wagxotha iintlanga, wawutyala;
9 Wahlahla phambi kwawo, Wendelisa iingcambu, wazalisa ilizwe.
10 Zagutyungelwa iintaba ngumthunzi wawo, Nemisedare kaThixo ngamasebe awo.
11 Wasa amasebe awo elwandle, Namagatya awo kuwo uMlambo.
12 Uzityhobozeleni na iintango zawo, Ukuze bawukhe bonke abadlula ngendlela?
13 Ingulube yasehlathini iyawubhuqa, Nento edakasa endle iyawudla.
14 Thixo wemikhosi, khawubuye, Uqondele usemazulwini, ubone, Uwuvelele lo mdiliya.
15 Yikhusele into esiyityeleyo isandla sakho sokunene, Unyana lo uzizimaseleyo ngokwakho.
16 Utshisiwe ngumlilo, uhlahliwe; Bayadaka ngokusongela kobuso bakho.
17 Isandla sakho masibe phezu komfo wesandla sakho sokunene, Phezu koonyana babantu, ozizimaseleyo ngokwakho.
18 Asiyi kumka kuwe; Siphilise, silinqule igama lakho.
19 Yehova, Thixo wemikhosi, sibuyise, Ukhanyise ubuso bakho, sisindiswe.


text:
Chapter 26
1 Ke umnquba uze uwenze ngeshumi lamalengalenga elinen ecikizekileyo, ephothiweyo, nangemisonto emsi nemfusa nebomvu. Wowenzela iikerubhi umsebenzi wengcibi yokuluka.
2 Ubude belengalenga lilinye boba ziikubhite ezimashumi mabini anesibhozo, ububanzi belengalenga lilinye bube ziikubhite ezine; onke amalengalenga alingane.
3 Amalengalenga amahlanu ohlanganiswa, elinye nelinye; namalengalenga amahlanu ohlanganiswa, elinye nelinye.
4 Uze wenze amasango emisonto emsi emphethweni welinye ilengalenga, ekupheleni, ekuhlanganeni; wenjenjalo emphethweni welengalenga lokugqibela, ekuhlanganeni kwelesibini.
5 Wowenza amasango abe mashumi mahlanu kwelinye ilengalenga; wenze amasango abe mashumi mahlanu ekupheleni kwelengalenga elisekuhlanganeni kwelesibini, ukuze amasango alungelelane elinye nelinye;
6 wenze amagwegwe egolide abe mashumi mahlanu, uwahlanganise amalengalenga, elinye nelinye, ngamagwegwe lawo, ube mnquba mnye.
7 Uze wenze amalengalenga ngoboya beebhokhwe abe yintente phezu komnquba, uwenze amalengalenga lawo abe lishumi elinalinye.
8 Ubude belengalenga lilinye boba ziikubhite ezimashumi mathathu; ububanzi belengalenga lilinye boba ziikubhite ezine; loo malengalenga alishumi elinalinye olingana.
9 Wowahlanganisa odwa amalengalenga amahlanu, namalengalenga amathandathu odwa; elesithandathu ilengalenga uliphinde phambi kwentente ngaphambili;
10 wenze amasango abe mashumi mahlanu emphethweni welengalenga elo lokugqibela, ekuhlanganeni namasango, abe mashumi mahlanu emphethweni welesibini ilengalenga elihlanganiswe nelinye.
11 Uze wenze amagwegwe obhedu abe mashumi mahlanu, uwafake amagwegwe awo emasangweni, uyihlanganise intente ibe nye.
12 Ke ukwanekwa kwendawo egqithiseleyo emalengalengeni entente, sothi isiqingatha selengalenga eligqithiseleyo sanekwe kwelasemva icala lomnquba;
13 ithi ikubhite ngapha nekubhite ngapho, endaweni egqithiseleyo ebudeni bamalengalenga entente, yanekwe emacaleni omnquba ngapha nangapho, iwugubungele.
14 Intente uze uyenzele isigubungelo ngezintsu zeenkunzi zezimvu, ezenziwe zayingqombela, nesigubungelo sezikhumba zamahlengezi ngaphezulu kweso.
15 Umnquba uze uwenzele iiplanga ngomngampunzi, zime.
16 Ubude beplanga boba ziikubhite ezilishumi, ububanzi beplanga inye bube yikubhite enesiqingatha.
17 Iplanga inye yoba neempondlo ezimbini, zihlangene olunye nolunye; wenjenjalo eziplangeni zonke zomnquba.
18 Umnquba uze uwenzele iiplanga, zibe mashumi mabini iiplanga ngecala lasezantsi ngasezantsi;
19 wenze iziseko zesilivere, zibe mashumi mane phantsi kweeplanga ezimashumi mabini: zibe zibini iziseko, phantsi kweplanga inye, zeempondlo zayo zombini; zibe zibini iziseko, phantsi kweplanga inye, zeempondlo zayo zombini.
20 Ezecala lesibini lomnquba ngelasentla icala zoba mashumi mabini iiplanga;
21 neziseko zazo zesilivere zibe mashumi mane; iziseko zibe zibini phantsi kweplanga inye; zibe zibini iziseko phantsi kweplanga inye.
22 Ezomva womnquba ngasentshonalanga wozenza zibe ntandathu iiplanga.
23 Iiplanga ezimbini uze uzenze iimbombo zomnquba emaphundwini omabini;
24 zibe ngamawele, zithabathele ezantsi ukuhlangana; zibe nto-nye kude kuse entloko, ziye khonkcweni linye. Koba njalo kuwo omabini, abe ngaweembombo zombini.
25 Zoba ziiplanga ezisibhozo neziseko zazo zesilivere, zibe ziziseko ezilishumi elinazithandathu: zibe zibini iziseko phantsi kweplanga inye, zibe zibini iziseko phantsi kweplanga inye.
26 Maze wenze imivalo ngomngampunzi: ibe mihlanu eziplangeni zelinye icala lomnquba,
27 ibe mihlanu imivalo eziplangeni zelesibini icala lomnquba, ibe mihlanu imivalo eziplangeni zecala lomnquba, emaphundwini ngasentshonalanga.
28 Umvalo othi gabhu phakathi eziplangeni ezo mawuvale, usuka ekupheleni uye ekupheleni.
29 Uze uzaleke iiplanga ngegolide; amakhonkco azo uwenze ngegolide, abe ziindawo zemivalo; ke imivalo uyaleke ngegolide.
30 Uwumise umnquba ngokwesiko lawo olibonileyo entabeni.
31 Uze wenze umkhusane ngemisonto emsi nemfusa nebomvu, nelinen ecikizekileyo, ephothiweyo: wowenzela iikerubhi, umsebenzi wengcibi yokuluka.
32 Uze uwuxhome ezintsikeni ezine zomngampunzi ezalekwe ngegolide, emagwegweni azo egolide, zime phezu kweziseko zozine zesilivere;
33 wowuxhoma umkhusane emakhonkcweni, ityeya yesingqino uyingenise khona, ngaphaya komkhusane, ukuze umkhusane unahlulele ingcwele kwingcwele kangcwele.
34 Uze usibeke isihlalo sokucamagusha phezu kwetyeya yesingqino, kwingcwele kangcwele;
35 uyimise itafile nganeno komkhusane, usimise nesiphatho sesibane malunga netafile, ngecala lomnquba langasezantsi; ke itafile uyibeke ngecala langasentla.
36 Umnyango wentente uze uwenzele isisitheliso, ngemisonto emsi nemfusa nebomvu, nelinen ecikizekileyo, ephothiweyo, umsebenzi oyimfakamfele womluki.
37 Isisitheliso eso uze usenzele iintsika zibe ntlanu ngomngampunzi, uzaleke ngegolide; amagwegwe azo abe ngawegolide; uzityhidele iziseko zobhedu zibe zihlanu.


text:
Chapter 28
1 Kwathi ngaloo mihla, amaFilisti ayihlanganisa yonke imikhosi yawo, ukuze aphume umkhosi aye kulwa namaSirayeli. Wathi uAkishe kuDavide, Yazi ngokuqinisekileyo ukuba uya kuphuma nomkhosi wam, wena namadoda akho.
2 Wathi uDavide kuAkishe, Kaloku uya kuyazi into eya kwenziwa ngumkhonzi wakho. Wathi uAkishe kuDavide, Ngoko ke ndokumisa ube ngumgcini wentloko yam imihla yonke.
3 Ke kaloku uSamuweli ubeselefile; abemmbambazelele onke amaSirayeli; abemngcwabele eRama, emzini wakhe. USawule ebebagxothile ezweni abaneshologu noosiyazi.
4 Ahlanganisana ke amaFilisti, aya amisa eShunem. Wawahlanganisa uSawule amaSirayeli onke, amisa eGilibhowa.
5 Wayibona uSawule impi yamaFilisti, woyika; yagubha intliziyo yakhe kunene.
6 Wabuza uSawule kuYehova; uYehova akamphendula nangamaphupha, nangeeUrim, nangabaprofeti.
7 Wathi uSawule kubakhonzi bakhe, Ndifuneleni inkazana eneshologu, ndiye kuyo, ndibuze kuyo. Bathi kuye abakhonzi bakhe, Nantsiya inkazana eneshologu e-Endore.
8 USawule wazenza mntu wumbi, wambatha ngubo zimbi, waya enamadoda amabini. Baya bafika kwinkazana leyo ebusuku. Wathi, Khawundivumisele ngeshologu lakho, undinyusele lowo ndiya kuthetha yena kuwe.
9 Yathi inkazana leyo kuye, Yabona uyakwazi nawe akwenzileyo uSawule, ukuba ubanqamle ezweni abaneshologu noosiyazi; yini na ukuba uwuthiyele umphefumlo wam, ukuze ndibulawe.
10 USawule wayifungela uYehova, esithi, Ehleli nje uYehova, inene, akuyi kuba natyala ngale ndawo.
11 Yathi inkazana, Ndikunyusele bani na? Wathi, Ndinyusele uSamuweli.
12 Yambona inkazana uSamuweli, yakhala ngezwi elikhulu. Yatsho inkazana leyo kuSawule, ukuthi, Yini na ukuba undikhohlise? UnguSawule wena.
13 Wathi ukumkani kuyo, Musa ukoyika. Ubone ntoni na? Yathi inkazana kuSawule, Ndibona umnyanya unyuka uphuma emhlabeni.
14 Wathi kuye, Unjani na ukumila kwawo? Yathi inkazana, Kunyuke indoda enkulu, ithe wambu ingubo yokwaleka. Wazi ke uSawule ukuba nguSamuweli lowo. Wathoba ngobuso emhlabeni, waqubuda.
15 Wathi uSamuweli kuSawule, Yini na ukuba undigungqise, undinyuse? Wathi uSawule, Ndibandezelekile kakhulu; amaFilisti alwa nam, uThixo umkile kum, akasandiphenduli nangabaprofeti nangamaphupha; ndikubizele ukuba undazise into endingayenzayo.
16 Wathi uSamuweli, Yini na ukuba undibuze, uYehova emkile nje kuwe, waba lutshaba lwakho?
17 UYehova uzenzele njengoko wakuthethayo ngam: uYehova ubukrazule esandleni sakho ubukumkani, wabunika ummelwane wakho uDavide.
18 Ngokuba ungaliphulaphulanga izwi likaYehova, ungenzanga njengokuvutha komsindo wakhe kuma-Amaleki, ngenxa yoko uYehova uyenzile le nto kuwe namhla.
19 Uwanikele uYehova namaSirayeli kunye nawe esandleni samaFilisti. Ngomso wena noonyana bakho niya kuba nam; nomkhosi wamaSirayeli uYehova uya kuwunikela esandleni samaFilisti.
20 Wawa kwaoko uSawule emhlabeni, waqungquluza, woyika kunene ngamazwi kaSamuweli; akwabakho namandla kuye; ngokuba ubengadlanga kudla imini yonke nobusuku bonke.
21 Yeza inkazana leyokuSawule, yabona ukuba ukhwankqe kunene. Yathi kuye, Yabona, umkhonzazana wakho uliphulaphule izwi lakho, ndawenza isichenge umphefumlo wam, ndaweva amazwi akho owathethayo kum.
22 Khawuliphulaphule nawe ngoko izwi lomkhonzazana wakho; makhe ndibeke iqhekeza lesonka phambi kwakho, udle, ube namandla xa uhamba indlela.
23 Akavuma ke; wathi, Andiyi kudla. Bamzama abakhonzi bakhe kwanenkazana leyo. Waliphulaphula izwi labo, wavuka ke emhlabeni, wahlala elukhukweni.
24 Ke kaloku inkazana leyo yayinethole elityetyisiweyo endlwini; yangxama, yalixhela; yathabatha umgubo ocoliweyo, yawuxovula, yosa izonka ezingenagwele ngawo.
25 Yabeka phambi koSawule naphambi kwabakhonzi bakhe. Badla, besuka ke, bahamba ngobo busuku.


text:
Chapter 4
1 Abafazi abasixhenxe bobambelela ndodeni-nye ngaloo mini, besithi, Sodla esethu isonka, sambathe ezethu iingubo; kodwa masibizwe ngegama lakho, ukususe ukungcikiveka kwethu.
2 Ngaloo mini isithole sikaYehova siya kuba yinto enobukhazikhazi enobuqaqawuli, isiqhamo selizwe sibe yingangamsha nesihombo kwabasindileyo bakwaSirayeli.
3 Wothi oshiyekileyo eZiyon, noseleyo eYerusalem, kuthiwe ungcwele, bonke ababhalelwe ebomini eYerusalem;
4 yakuba ithe iNkosi yakuhlamba ukungcola kweentombi zaseZiyon, yawahlanza amagazi aseYerusalem phakathi kwayo ngomoya ogwebayo, nangomoya olulophu.
5 Wodala ke uYehova phezu kweendawo zonke zeentaba zeZiyon, naphezu kweentlanganiso zayo, ilifu elingumsi emini, nokudangazela komlilo ebusuku. Kuba phezu kobuqaqawuli obo bonke, kuya kubakho isigubungelo;
6 sibe ngumnquba ongumthunzi emini, ekubaleleni, sibe yindawo yokuzimela nokusithela esiphangweni nasemvuleni.


text:
Wonke umntu uyazi ukuba imithombo esemgangathweni yokwakha imimandla ehambelana nomgangatho iindawo eziphezulu ze-PageRank. Bakhonza ukuphucula ukuphuculwa kweenjini kunye nokuhambisa isikhundla sakho kwiphepha lokukhawulela.
Ngaphambi kokuba uqale ukudala iphrofayili ye-backlink, kufuneka ufune uphinde uhlole nge-PR6, PR7, nakwezinye iisayithi zeenjini zokusesha.I-PageRank yinto ebalulekileyo yokubeka indawo ebonisa igunya lewebhusayithi. Ilungiselela ukulinganisa ukubaluleka kwekhasi lewebhu ngokubala inani kunye nomgangatho wekhonkco ezibhekise kuyo. Ngamanye amazwi, yinkqubo yokucwangcisa eyinkqubo eyamkelwa yiGoogle ukubeka iisayithi kwiwebhu. I-PageRank encinci yinto ephezulu, kwaye eyona nto iphezulu ishumi. Kwiintsuku zethu, i-PageRank ayisebenzisi njengemilinganiselo yodwa yempumelelo yewebhusayithi. Akuqinisekisi ukuba uphando oluphezulu, okanye ukwanda kwendlela.
Nangona kunjalo, ukufumana i-backlinks kwiindawo eziphezulu ze-PR kusabalulekile ekuphuculeni iphrofayili yakho yokwakha. Iintengiso zeGoogle kuphela kuphela eziyimithombo yewebhu kunye nekhasi eliphezulu le-PageRank. Yingakho ukudala i-backlinks apho kuya kuxelela iGoogle malunga nexabiso lakho lokuqukethwe. Ukuba iprofayili yakho yekhonkco iqulethe i-PR6-PR10 backlinks, uya kubeka kwiGoogle TOP.
Iinkqubo zokufumana i-backlinks ye-PR6
- Bhoxisa i-backlinks yakho
ayikho enye webmaster kwi-niche yakho efuna ukudala ifayile efanelekileyo yekhonkco. Ininzi yemithombo ye-TOP yewebhu kwi-niche yakho ineenkampu zokwakha iinqununu eziqinileyo kwaye iqhubeka ikhangele amathuba amatsha ekhonkco. Yikholelwa okanye akunjalo, unokufumana inzuzo yakho kwi-backlinks yakho. Benzile yonke into yokuqhagamshela umsebenzi. Ngoko ke, yonke into oyifunayo kukukuncedisa ukubuyisana kwakhona ne-RLR.
Kufuneka uqhube uphando olukhuphisanayo kwaye ubone indlela abaqhubi bephambili abakha ngayo izixhumanisi. Kwaye ekugqibeleni, kufuneka uphendule okanye ubolekise amaqhinga abo. Unokuqhagamshelana nemithombo apho abakhuphiswano bakho badibene khona kunye nokubuza malunga namathuba okwakha iidibansi kwi-domain yakho.
Mhlawumbi uye wakuva malunga nale ndlela yokucwangcisa i-link efanelekileyo eyenziwa nguchwepheshe we-SEO owazileyo uBrian Dean. Kulula, kodwa unikele nge-webmasters ngeziphumo ezilungileyo.
Okokuqala, kufuneka uqhube uphando lwe-market niche uze ufumane amanqaku athandwayo kwaye axhaswe kakhulu kunye okanye izithuba. Emva koko kufuneka wenze isiqulatho somxholo wakho siphefumlelwe ngezinto ozifundileyo. Nangona kunjalo, kufuneka uphephe ukukopisha-ukunyusa njengoko kuya kudlala kuwe. Kufuneka udale inqaku elikhethekileyo ngokusekelwe kuphando lwakho. Emva koko kufuneka ubeke umnxibelelwano kwinqaku elidala lenkcazo ukuze uqinisekise ukuba abasebenzisi banokudibanisa nesiqulatho esitsha esitsha esilungisiweyo kunoko.
- I-Shotgun yobugcisa bekhredithi
. Nangona kunjalo, kunomlinganiselo omkhulu omkhulu. Kusebenza kakuhle kulabo abasenayo isiqulatho somxholo esifanele sakhuthazwe. Kule meko, kufuneka uxhomekeke kwiindawo ezininzi zokukhangela izithuba zamanxeba. Le nqubo ikunika ithuba lokufumana iqela lamanye amakhasi ewebhu asekelwe kwimixholo efanayo neyakho eneeninzi ezininzi ezibonisa.


text:
1:1 Ilizwi likaYehova elafika kuHoseya unyana kaBheri, ngemihla kaUziya, kaYotam, ka-Ahazi, kaHezekiya, ookumkani bakwaYuda; ngemihla kaYarobheham unyana kaYowashe, ukumkani wakwaSirayeli.
1:2 Ukuqala kokuthetha kukaYehova noHoseya, wathi uYehova kuHoseya, Yiya uzeke umfazi wobuhenyu nabantwana bobuhenyu; ngokuba ilizwe lihenyuze kakhulu, lemka kuYehova.
1:3 Waya ke, wazeka uGomere intombi kaDibhelayim; wakhawula, wamzalela unyana.
1:4 UYehova wathi kuye, Mthiye igama lokuba nguYizereli; ngokuba kusaya kuba ngumzuzwana, ndiwavelele amagazi akwaYizereli kwindlu kaYehu, ndibuphelise ubukumkani bendlu kaSirayeli.
1:5 Kuya kuthi ngaloo mini ndisaphule isaphetha sakwaSirayeli entilini yaseYizereli.
1:6 Waphinda wakhawula, wazala intombi. Wathi uYehova kuye, Yithiye igama lokuba nguAkenzelwanga-mfesane ngokuba andiyi kuba saphinda ndiyenzele mfesane indlu kaSirayeli, ndingabaxoleli nokubaxolela.
1:7 Ndiya kuyenzela imfesane ke indlu kaYuda, ndibasindise ngoYehova uThixo wabo, ndingabasindisi ngasaphetha, nangakrele, nangamfazwe, ngamahashe, nangabamahashe.
1:8 Akumlumla ke uAkenzelwanga-mfesane, wakhawula wazala unyana.
1:9 Wathi uYehova, Mthiye igama lokuba nguAsibantu-bam; ngokuba aningabantu bam, nam andiyi kuba ngowenu.
1:10 Ke inani loonyana bakaSirayeli liya kuba ngangentlabathi yaselwandle, engalinganiswayo, engabalwayo; kuthi endaweni yokuba kuthiwe kubo, Aningabantu bam, kusuke kuthiwe kubo, Ningoonyana bakaThixo ophilileyo.
1:11 Bohlanganisana ndawonye oonyana bakaYuda noonyana bakaSirayeli, bazimisele intloko ibe nye, banyuke baphume kwelo zwe; kuba iya kuba nkulu imini yaseYizereli.
2:1 Yithini kubazalwana benu, Wenani, bantu bam! nithi koodade benu, Wa, Menzelwa-mfesane! Bambanani nonyoko, bambanani naye; kuba akamfazi wam, andindoda yakhe.
2:2 Nize nitsho asuse ubuhenyu bakhe ebusweni bakhe, nokukrexeza kwakhe phakathi kwamabele akhe;
2:3 hleze ndimhlube abe ze, ndimmise enjengamini wazalwa, ndimenze abe njengentlango, ndimmise abe njengelizwe elingumqwebedu, ndimbulale ngenxano;
2:4 ndingasikwa mfesane ngenxa yabantwana bakhe; kuba bengabantwana bobuhenyu bona.
2:5 Kuba unina uhenyuzile, wenze okuziintloni umzali wabo; ngokuba wathi, Ndiya kulandela izithandane zam, ezindinika isonka sam, namanzi am, uboya bam begusha neflakisi yam, ioli yam nento endiyiselayo.
2:6 Ngako oko, yabona, ndiya kuyibiyela indlela yakho ngameva, ndakhe udonga, angawufumani umendo wakhe.
2:7 Uya kuzisukela izithandane zakhe, angafiki kuzo; azifune, angazifumani: athi Ndiya kuya ndibuyele endodeni yam yokuqala, kuba bekulungile kum oko kunangoku.
2:8 Akazi ukuba ndim owamnikayo ingqolowa, newayini entsha, neoli; ndamandisela isilivere negolide, abasuka bayenzela uBhahali.
2:9 Ngako oko ndiya kubuya, ndiyithabathe ingqolowa yam ngexesha layo, newayini yam entsha ngexesha layo elimisiweyo; ndibuhluthe uboya beegusha, neflakisi yam yokugubungela ubuze bakhe.
2:10 Ngoku ke ndowatyhila amanye akhe emehlweni ezithandane zakhe, kungabikho bani umhlangulayo esandleni sam.
2:11 Ndoluphelisa lonke uvuyo lwakhe, umthendeleko wakhe, nokuthwasa kwenyanga kuye, neesabatha zakhe, namaxesha akhe onke amisiweyo.
2:12 Ndiya kuyibharhisa imidiliya yakhe, nemikhiwane yakhe, abesithi yena, Lutshedo lwam olu, endalunikwayo zizithandane zam; ndoyenza ibe lihlathi, idliwe ziinyamakazi zasendle.
2:13 Ndomvelela ngenxa yemihla yooBhahali, abeqhumisela ngayo kubo; abezihombisa ngamagabha akhe empumlo, nesambalo sakhe; abelandela izithandane zakhe, andilibale mna; utsho uYehova.
2:14 Ngako oko, yabona, ndiya kumrhwebesha, ndimse entlango, ndithethe kakuhle naye.
2:15 Ndomnika izidiliya zakhe, zithabathele khona, nentili yeAkore ibe lisango lethemba, aphendule khona njengeemini zobuncinane bakhe, nanjengemini yokunyuka kwakhe, ephuma ezweni laseYiputa.
2:16 Kuya kuthi ngaloo mini, utsho uYehova, undibize ngokuthi, Ndoda yam; ungabi sandibiza ngokuthi, Bhahali wam.
2:17 Ngokuba ndiya kuwasusa amagama ooBhahali emlonyeni wakhe, bangabi sakhunjulwa ngamagama abo.
2:18 Ngaloo mini ndobenzela umnqophiso namarhamncwa asendle, neentaka zezulu, nezinambuzane zomhlaba; ndaphule isaphetha nekrele nemfazwe, ezo zinto zingabikho ezweni; ndibahlalise bekholosile.
2:19 Ndokugana ube ngowam ngonaphakade, ndikugane ube ngowam ngobulungisa nangokusesikweni, nangenceba nangemfesane;
2:20 ndikugane ube ngowam ngokuthembeka, umazi uYehova.
2:21 Kuya kuthi ngaloo mini, ndiphendule, utsho uYehova; ndiya kuliphendula izulu, lona liphendule ihlabathi;
2:22 ihlabathi liphendule ingqolowa, newayini entsha, neoli; ezo zinto ziphendule uYizereli.
2:23 Ndozihlwayelela yena elizweni, ndimenzele imfesane uAkenzelwanga-mfesane; ndithi kuAsibantubam, Ungabantu bam; aze athi kum, UnguThixo wam.
3:1 Wathi uYehova kum, Phinda, uye uthande umfazi, ethandwa nguwabo, ekrexeza; njengoko uYehova abathandayo oonyana bakaSirayeli, bebheka thixweni bambi nje, bethanda izicumba zeerasintyisi.
3:2 Ndamthenga wangowam ngeshumi elinesihlanu lesilivere, nehomere yerhasi, neleteke yerhasi.
3:3 Ndathi kuye, Uze uhlalele mna imihla emininzi, ungahenyuzi, ungabi wandoda yimbi; nam ndenjenjalo kuwe.
3:4 Ngokuba oonyana bakaSirayeli baya kuhlala imihla emininzi bengenakumkani, bengenamthetheli, bengenambingelelo, bengenasimiso samatye, bengenaefodi namilonde-khaya.
3:5 Emveni koko baya kubuya oonyana bakaSirayeli, bamquqele uYehova uThixo wabo, noDavide ukumkani wabo; baye benkwantya kuYehova, nasekulungeni kwakhe ekupheleni kwemihla.
4:1 Liveni ilizwi likaYehova, nyana bakaSirayeli; ngokuba uYehova ubambene nabemi belizwe eli; ngokuba kungekho nyaniso, kungekho nceba, kungekho kwazi uThixo kweli lizwe.
4:2 Kukushwabula, nokuxoka, nokuncinitha, nokuba, nokukrexeza; bagqobhozile, igazi liphathelele kwigazi.
4:3 Ngenxa yoko ilizwe lenza isijwili, zithokombisile zonke izinto ezimi kulo; izinto eziphilileyo zasendle, neentaka zezulu, kwaneentlanzi zolwandle, ziyasuswa.
4:4 Kodwa makangabambani omnye nomnye, omnye makangamohlwayi omnye; abantu bakowenu banjengobambene nombingeleli.
4:5 Wokhubeka emini, umprofeti enawe akhubeke ebusuku, ndimtshabalalise unyoko.
4:6 Bayatshabalala abantu bam kukuswela ukwazi; kuba wena ukucekisile ukwazi, ndiya kukucekisa, ukuba ungabi ngumbingeleli kum. Wawulibala umyalelo kaThixo wakho; ndobalibala abantwana bakho nam.
4:7 Okukhona bandileyo, kokukhona bonileyo kum; uzuko lwabo ndiya kulwananisa ngocukucezo.
4:8 Badla idini lesono labantu bam; umphefumlo wabo bawuphakamisela ebugwenxeni babo.
4:9 Kuya kuthi, njengoko banjalo abantu, abe njalo umbingeleli; ndizivelele iindlela zakhe kuye, ndizibuyisele kuye iintlondi zakhe.
4:10 Bodla bangahluthi; bahenyuze bangandi; ngokuba bekuyekile ukumphulaphula uYehova.
4:11 Uhenyuzo, newayini, newayini entsha, ziwexula intliziyo.
4:12 Abantu bam babuzisa kumthi wabo; nentonga yabo iyabaxelela; ngokuba umoya wobuhenyu ubalahlekisile; bahenyuze bemka phantsi koThixo wabo.
4:13 Babingelela ezincotsheni zeentaba, baqhumisele ezindulini phantsi kwemioki nemipopulari nemiterebhinti, kuba ulungile umthunzi wayo; ngenxa yoko ziyahenyuza iintombi zenu, bayakrexeza oomolokazana benu.
4:14 Andiyi kuzivelela iintombi zenu, ngokokuba zihenyuza; noomolokazana benu, ngokokuba bekrexeza. Ngokuba nina ngokwenu nithi gu bucala namahenyukazi nibingelela namangawukazi; ngoko ke abantu abangaqondiyo baya kukhahleleka phantsi.
4:15 Ukuba uyahenyuza, Sirayeli, makangazeki ityala uYuda; musani ukuya eGiligali, ningenyuki niye eBhetaven, ningafungi nithi, Ehleli nje uYehova.
4:16 Kuba uSirayeli uyinjubaqa, njengethokazi eliyinjubaqa; ngoku uYehova uya kubalusela emphangalaleni, njengamatakane.
4:17 UEfrayim ubophene nezithixo; myekeni.
4:18 Igabadele imithayi yabo; bahenyuza behenyuzile; ziluthande nzulu ucukucezo iingweletshetshe zabo.
4:19 Umoya umbambile ngamaphiko awo; baya kudana yimibingelelo yabo.
5:1 Kuveni oku, babingeleli, nibaze iindlebe, nina ndlu kaSirayeli; nani ndlu yokumkani, bekani iindlebe; ngokuba uze kuni umgwebo lo; kuba nisuke naba ngumgibe eMizpa, naba ngumnatha otwatyululweyo phezu kweTabhore.
5:2 Bangxokile ukonakalisa ekunxaxheni kwabo; ke ndiyintethiso kubo bonke bephela.
5:3 Mna ndiyamazi uEfrayim, noSirayeli akagushiwe kum; ngokuba uhenyuzile ngoku, wena Efrayim, uSirayeli uzenze inqambi.
5:4 Izenzo zabo azivumi ukuba babuyele kuThixo wabo; kuba umoya wobuhenyu ukubo, abamazi uYehova.
5:5 Iqhayiya likaSirayeli liyangqina ebusweni bakhe; bokhubeka ooSirayeli noEfrayim ngobugwenxa babo; wokhubeka nabo kwanoYuda.
5:6 Baya kuya kumfuna uYehova, benempahla yabo emfutshane neenkomo zabo, bangamfumani; urhoxile kubo.
5:7 Banginiza kuYehova, kuba bezele oonyana abangengabo; ngoku ke ukuthwasa kwenyanga kuyabadla, kunye nezahlulo zabo zomhlaba.
5:8 Vuthelani izigodlo eGibheha, nexilongo eRama; wuhlabeni eBhetaven, nithi, Emva kwakho, Bhenjamin.
5:9 Kuya kuba senkangala kwelakwaEfrayim ngemini yokohlwaya; ezizweni zakwaSirayeli ndisazisile isimakade sesibetho.
5:10 Abathetheli bakwaYuda basuka baba njengabashenxisi bomda; ngoko ke ndophalaza phezu kwabo ubushushu bam njengamanzi.
5:11 UEfrayim uyacudiswa, uyavikiveka ngumgwebo; kuba usuke wavuma ukulandela umthetho wabo.
5:12 Mna ndinjengenundu kwaEfrayim, ndinjengombungu kwindlu kaYuda.
5:13 Xa wasibonayo uEfrayim isifo sakhe, uYuda walibona inxeba lakhe; uEfrayim wesuka waya eAsiriya, wathumela kukumkani uYarebhi. Akaba nako ukuniphilisa, akaba nako ukuninceda kwinxeba lenu.
5:14 Ngokuba ndinjengengonyama kwaEfrayim, ndinjengengonyama entsha kwindlu kaYuda mna; mna ndiyaqwenga ndimke, ndithimbe, kungabikho mhlanguli.
5:15 Ndiya kuhamba ndibuyele endaweni yam, bade beve benetyala, babufune ubuso bam. Ekubandezelekeni kwabo baya kundifuna benyamekile; bathi:
6:1 Yizani sibuyele kuYehova; kuba eqwengile, wosiphilisa; uxabele, wosibopha.
6:2 Wosidlisa ubomi, kwakuba ntsuku mbini; wosiphakamisa ngolwesithathu, sidle ubomi phambi kwakhe.
6:3 Masikwazi ke, masikusukele ukumazi uYehova; ukuphuma kwakhe kuqinisekile njengokuphuma kwesifingo, ukuba eze kuthi njengemvula, njengemvula evuthisayo, elinyakamisayo ilizwe.
6:4 Mandikuthini na, Efrayim? Mandikuthini na, Yuda? Uthando lwenu lunjengelifu lomso, lunjengombethe ophela kwakusasa.
6:5 Ngenxa yoko ndibaxozile ngabaprofeti, ndababulala ngamazwi omlomo wam; ukuze umgwebo wam uphume njengokukhanya.
6:6 Ngokuba ndinonelele uthando, andinonelele mbingelelo; ndinonelele ukwazi uThixo, ngaphezu kwamadini anyukayo.
6:7 Ke bona bawugqithile umnqophiso njengoAdam, banginiza kum apho.
6:8 IGiliyadi ngumzi wabasebenzi bobutshinga; uzele yimikhondo yegazi.
6:9 Bunjengokulalelwa kwendoda ngamatutu ubudlelane bababingeleli; bayancinitha endleleni eya kwaShekem, ewe, benze amanyala.
6:10 Endlwini kaSirayeli ndibone into ebanga amanwele; apho uEfrayim uyahenyuza, uSirayeli uzenza inqambi.
6:11 Kananjalo wena Yuda, umiselwe uvuno, ekukubuyiseni kwam ukuthinjwa kwabantu bam.
7:1 Ekumphiliseni kwam uSirayeli, kusuke kutyhileke ubugwenxa bukaEfrayim nobubi bakwaSamari; kuba besebenza ubuxoki, isela lingene, amatutu abhunyule ngaphandle.
7:2 Abatsho entliziyweni yabo ukuthi ndobukhumbula bonke ububi babo; ngoku zibangqongile iintlondi zabo, zabakho phambi kobuso bam.
7:3 Bamvuyisile ukumkani ngeento zabo ezimbi, nabathetheli ngokuxoka kwabo.
7:4 Bonke bephela bangabakrexezi; banjengeziko lezonka elibaselwe ngumoji-zonka, okha ayeke ukukhwezela, lo gama axovula intlama, ide ifukuke.
7:5 Ngemini yokumkani wethu abathetheli bazixhayele isifo ngobushushu bewayini; uthabathene nabagxeki.
7:6 Ngokuba bayisondeze intliziyo yabo emlaleni wabo, ngathi kusezikweni lezonka; bonke ubusuku ulele umoji-zonka wabo; kusasa lona livutha njengomlilo olenyayo.
7:7 Bonke bephela bashushu njengeziko lezonka, bayabadla abagwebi babo; bonke ookumkani babo bawile; akukho namnye kubo undinqulayo.
7:8 UEfrayim yena uzekazekana nezizwe; uEfrayim uliqebengwana lesonka elingaguqulwanga.
7:9 Abasemzini bawadlile amandla akhe, ukanti yena akazi; nezimvi zithe saa kuye, noko akazi yena.
7:10 Iqhayiya likaSirayeli liyangqina ebusweni bakhe; noko ababuyeli kuYehova uThixo wabo, abamfuni kuko konke oku.
7:11 UEfrayim unjengevukuthu elimathileyo, elingenantliziyo; babiza iYiputa, baya eAsiriya.
7:12 Ndothi, bakubon ukuba bayaya, ndiwutwabulule phezu kwabo umnatha wam, ndibathobe njengeentaka zezulu; ndiya kubathethisa ngokweendaba endazivakalisayo ebandleni labo.
7:13 Yeha ke bona! kuba babalekile kum. Yimbubho kubo! kuba bakreqile kum. Mna ngendibakhulule, basuka bona bathetha amanga ngam.
7:14 Abakhalanga kum ngeentliziyo zabo, basuka bamana bebhomboloza ezililini zabo; baqukana ngenxa yengqolowa newayini entsha, baphambuka, bandichasa.
7:15 Mna ndiziqeqeshile, ndazomeleza, iingalo zabo; ke bona bacinga ububi ngam.
7:16 Bayabuya, kodwa ababuyeli phezulu; banjengesaphetha esityeketyeke. Baya kuwa likrele abathetheli babo, ngenxa yobhavumo lolwimi lwabo. Oko kukugculelwa kwabo ezweni laseYiputa.
8:1 Beka isigodle emlonyeni wakho. Utshaba luyirhiwula indlu kaYehova njengexhalanga; ngenxa yokuba bewugqithile umnqophiso wam, bakreqa kumyalelo wam.
8:2 Baya kukhala kum, bathi, Thixo wethu, siyakwazi, thina Sirayeli.
8:3 Iyanuka kuSirayeli into elungileyo; utshaba malumsukele.
8:4 Bamise ookumkani, bengaveli kum; benze abathetheli, ndingazi mna; isilivere yabo negolide yabo bayenze izithixo, ukuze inqanyulwe.
8:5 Ithole lakho liyanuka, Samari: umsindo wam uyavutha kubo; kunini na bengakwazi ukuziphatha msulwa?
8:6 Ngokuba nalo elo liphuma kwaSirayeli; lenziwe yingcibi, aliThixo lona; ke liya kucoleka ithole lakwaSamari.
8:7 Ngokuba behlwayele umoya, baya kuvuna isaqhwithi. Akukho zimba kuwo; isithombo asenzi sikhwebu; nokuba besithe saba naso, besiya kudliwa ngabasemzini.
8:8 Uginyiwe uSirayeli; ngoku basezintlangeni njengempahla engananziweyo.
8:9 Kuba bona banyuke baya eAsiriya, njenge-esile lasendle lihamba lilodwa, lahlukile; ke yena uEfrayim uziqeshile izitharudane.
8:10 Nakuba beqesha nokuqesha ezintlangeni, ndiya kubabutha ngoku, baqale banciphe ngenxa yomthwalo wokumkani wabathetheli.
8:11 Kuba uEfrayim uzandisile izibingelelo zokona; kuye izibingelelo zaba zezokona.
8:12 Ndimbhalela into eninzi yemiyalelo yam; bayicingela into engento.
8:13 Imibingelelo yezipho zam bayayibingelela, bayidla ngokwenyama; ke ayakholeka kuYehova; ngokunje uya kubukhumbula ubugwenxa babo, azivelele izono zabo; baya kubuyela bona eYiputa.
8:14 Kuba uSirayeli wamlibala uMenzi wakhe, wakha amabhotwe; uYuda wayandisa imizi enqatyisiweyo. Ke mna ndiya kuthumela umlilo emizini yakhe, uzidle iingxande zakhe ezinde.
9:1 Musa ukuvuya, Sirayeli, ude ugcobe njengezizwe: ngokuba uhenyuzile, wemka kuThixo wakho; uthande utshequ ezandeni zonke zengqolowa.
9:2 Isanda nesixovulelo seoli asiyi kubondla, newayini entsha iya kunidanisa.
9:3 Abayi kuhlala ezweni likaYehova; uEfrayim uya kubuyela eYiputa, badle izinto eziyinqambi eAsiriya.
9:4 Abayi kumthululela uYehova iwayini, ayiyi kuba mnandi kuye nemibingelelo yabo; ukudla kwabo kubo kuya kuba njengesonka sabalilayo. Bonke abakudlayo baya kuba ziinqambi; ngokuba ukudla kwabo kuya kuba kokwabo, akuyi kungena endlwini kaYehova.
9:5 Nothini na ngemini yexesha elimisiweyo, nangemini yomthendeleko kaYehova?
9:6 Kuba, yabonani, bemkile ngenxa yembuqo; iYiputa iya kubabutha, iMofi iya kubangcwaba; izinto zabo ezinqwenelekayo zesilivere ziya kuhluthwa ngamarhawu; yimithi enameva ezintenteni zabo.
9:7 Kufike iimini zokuvelela, kufike iimini zempindezelo; uya kwazi uSirayeli. Umprofeti sisimathane, ngumbhudi indoda enomoya, ngenxa yobukhulu bobugwenxa bakho nokutshutshisa okuninzi.
9:8 Ngumboniseli uEfrayim ngakuThixo wam; umprofeti ngumgibe womthiyeli ezindleleni zakhe zonke, uyintshutshiso endlwini yoThixo wakhe.
9:9 Batshonisile ukonakalisa kwabo, njengokwemihla yaseGibheha; uya kubukhumbula ubugwenxa babo, uya kuzivelela izono zabo.
9:10 Ndamfumana uSirayeli enjengeediliya entlango; ndababona ooyihlo benjengamakhiwane aqalelayo emkhiwaneni, ekuqaleni kwawo; basuka bona baya kuBhahali-pehore, bazahlulela entweni eziintloni, baba yinto enezothe, njengesithandane sabo.
9:11 UEfrayim, uzuko lwakhe luya kubaleka, lumke njengentaka; kungabikho kuzala, nakumitha, nakukhawula.
9:12 Ewe, nokuba bathe bakhulisa oonyana, ndobahlutha abantwana, kungabikho luntu. Yeha ke bona, ekusukeni kwam kubo!
9:13 Ngoko ndazibonela uEfrayim, ukuba abe yiTire, etyelwe ekriweni; kodwa uEfrayim uya kubakhuphela kumbulali oonyana bakhe.
9:14 Banike, Yehova; wobanika ntoni na? Banike isisu esiphumayo, namabele awomileyo.
9:15 Bonke ububi babo buseGiligali; kuba ndaqala ukubathiya khona. Ngenxa yobubi beentlondi zabo, ndiya kubagxotha endlwini yam; andiyi kuphinda ndibathande; bonke abathetheli babo baziinjubaqa.
9:16 Ubethiwe uEfrayim, ingcambu yabo yomile; abayi kuxakatha siqhamo. Nokuba bathe bazala, ndozibulala izinto ezinqwenelekayo zesisu sabo.
9:17 UThixo wam uya kubacekisa, kuba bengamphulaphulanga; baya kuphalaphala ezintlangeni.
10:1 USirayeli ngumdiliya onabileyo; wazixakathela iziqhamo. Okukhona waba neziqhamo, kokukhona wandisa izibingelelo; okukhona lalungayo ilizwe lakhe, kokukhona walungisa izimiso zamatye.
10:2 Yaba buthelezi intliziyo yabo; ngoku baya kuva benetyala. Uya kuziqhekeza izibingelelo zabo, azibhuqe izimiso zabo zamatye.
10:3 Ewe, ngoku baya kuthi, Asinakumkani; kuba asimoyikanga uYehova; nokumkani lowa, uya kusenzela ntoni na?
10:4 Bathetha amazwi nje, bashwabula ngenkohlakalo, benza iminqophiso; kwahluma okusesikweni, njengobuhlungu emiqeleni yesisimi.
10:5 Abemi bakwaSamari banxunguphele ngomfanekiso wethole laseBhetaven; ewe, benza isijwili ngalo abantu balo, bathuthumele ababingeleli balo abangengabo, ngenxa yalo, ngenxa yozuko lwalo, kuba lufudukile kulo.
10:6 Liya kusiwa eAsiriya nalo, libe ngumnikelo kukumkani uYarebhi; uEfrayim uya kubanjwa kukudana, adane uSirayeli ngenxa yecebo lakhe.
10:7 Ke elakwaSamari, ukumkani walo udakile, unjengeceba phezu kwamanzi.
10:8 Iziganga zaseAven, isono sikaSirayeli, zotshabalala. Kuya kuhluma imithana enameva neenkunzana ezibingelelweni zabo; baya kuthi kwiintaba, Siseleleni; nakwiinduli, Siweleni.
10:9 Kususela kwimihla yaseGibheha, Sirayeli wona; bahlala khona; akubafikelanga eGibheha ukulwa noonyana bobugqwetha.
10:10 Ndiya kubathethisa ke ngokomnqweno wam, zibahlanganyele zonke izizwe, ekubotshelelweni kwabo ebugwenxeni babo bobubini.
10:11 UEfrayim lithokazi eliqeqeshiweyo, elithanda ukubhula; mna ke ndibeke idyokhwe entanyeni yalo entle. Ndiyamtsalisa uEfrayim; uYuda uya kulima; uYakobi uya kuziqwakanisela.
10:12 Zihlwayeleleni, ukuba kuvele ubulungisa; vunani ngokwenceba; zikhubeleleni umkhubelo, ekubeni ilixesha lokumquqela uYehova, ade afike aninisele ubulungisa.
10:13 Nalima okungendawo, navuna ubugqwetha, nadla iziqhamo zobuxoki; kuba wakholosa ngendlela yakho, ngobuninzi bamagorha akho.
10:14 Kuya kuvuka ingxolo phakathi kwezizwe zakowenu, zibhuqwe neenqaba zakho zonke, njengoko uShaleman wayibhuqayo iBhete-arbhele ngemini yemfazwe; kwacunyuzwa oonina kunye noonyana.
10:15 Iya kwenjenjalo kuni iBheteli, ngenxa yobubi bezinto zenu ezimbi; kwangesifingo uya kusingelwa phantsi aphele ukumkani wakwaSirayeli.
11:1 Oko uSirayeli ebemncinane, ndamthanda, ndambiza unyana wam ukuba aphume eYiputa.
11:2 Bababiza, kwaba kukhona bemkayo ebusweni babo; babingelela kooBhahali, baqhumisela kwimifanekiso eqingqiweyo.
11:3 Mna ke ndamfundisa uEfrayim ukuhamba, ndibaphatha ngeengalo zam; abazanga noko, ukuba ndabaphilisa.
11:4 Ndabatsala ngezintya zomntu, ngeentsontelo zothando; kubo ndaba njengomnyinyisi wedyokhwe emihlathini yabo, ndathantamisa ukumnika ukudla.
11:5 Akayi kubuyela ezweni laseYiputa; nguAsiriya ukumkani wakhe; kuba abavumanga ukubuya.
11:6 Ikrele liya kuyijikeleza imizi yakhe, liyigqibele imivalo yakhe, liyidle, ngenxa yamacebo abo.
11:7 Abantu bam baphikele ukubuya umva kum; nakuba bebizelwa phezulu, abaziphakamisi mpela.
11:8 Ndingathini na ukukulahla, Efrayim? ndikuncame, Sirayeli? Ndingathini na ukukulahla njengeAdama, ndikwenze ube njengeTsebhoyim? Intliziyo yam iphethukile phakathi kwam, ububele bam buvuthile kunye.
11:9 Andiyi kukwenza ukuvutha komsindo wam, andiyi kubuya ndimonakalise uEfrayim; ngokuba ndinguThixo, andimntu; ndingoyiNgcwele phakathi kwakho; andizi ndishushu ngamsindo.
11:10 Baya kumlandela uYehova; uya kubharhula njengengonyama; kuba yena uya kubharhula, bavele entshonalanga oonyana, begubha.
11:11 Baya kuvela eYiputa, begubha njengeentaka, bavele ezweni laseAsiriya njengamavukuthu, ndibabeke ezindlwini zabo; utsho uYehova.
11:12 UEfrayim undirhawule ngobuxoki, indlu kaSirayeli ngenkohliso; noYuda usengumqhathu kuThixo, koyiNgcwele, onyanisileyo.
12:1 UEfrayim wasukelana nomoya; usukela ulophu lwasempumalanga. Imini yonke wandisa amanga nembuqo: banqophisana neAsiriya, kusiwa ioli eYiputa.
12:2 UYehova ubambene noYuda, umvelela uYakobi ngokweendlela zakhe; uya kumbuyisela ngokweentlondi zakhe.
12:3 Esizalweni wambamba umkhuluwa wakhe ngesithende, ekuqineni kwakhe wazamana noThixo.
12:4 Wazamana naso isithunywa, wafeza, walila, watarhuzisa kuso; samfumana eBheteli, apho ke sasithetha nathi.
12:5 UYehova, uThixo wemikhosi, uYehova sisikhumbuzo sakhe.
12:6 Wena ke, buyela kuThixo wakho; gcina inceba nokusesikweni, uhlale uthembele kuThixo wakho.
12:7 Ungumrhwebi ophethe isikali senkohliso, uthanda ukucudisa.
12:8 Wathi uEfrayim, Noko ndisisityebi, ndizifumanele ubutyebi; yonke imigushanxa yam ayindizuzisanga bugwenxa busisono.
12:9 Kanti mna ndinguYehova, uThixo wakho nje, kwasezweni laseYiputa; ndisaya kukubeka ezintenteni, njengokwemihla yomthendeleko.
12:10 Ndithethe kubaprofeti, ndandisa imibono mna, ndenza imizekeliso ngezandla zabaprofeti.
12:11 Ukuba iGiliyadi ilishinitshini, yoba yinto engento kuphela. Babingelela iinkomo eGiligali; izibingelelo zabo nazo zoba njengeemfumba zamatye emiqeleni yesisimi.
12:12 UYakobi wabalekela ezweni lakwa-Aram, uSirayeli wakhonza ngenxa yomfazi, wagcina imihlambi ngenxa yomfazi.
12:13 UYehova wamnyusa uSirayeli eYiputa ngomprofeti ke, wagcinwa ngomprofeti ke.
12:14 UEfrayim uqumbise kakrakra; iNkosi yakhe iya kuwaphosa amagazi akhe phezu kwakhe, isibuyisele kuye isingcikivo sakhe.
13:1 Wathi akuthetha uEfrayim, kwabakho ukothuka; waphakama yena kwaSirayeli, wesuka wazeka ityala ngoBhahali, wafa.
13:2 Ngoku bongeza ukona, bazenzela imifanekiso etyhidiweyo ngesilivere yabo, bazenzela izithixo njengokuqonda kwabo; ingumsebenzi weengcibi wonke uphela; ababingelelayo baseluntwini, bathi ngayo, bawanga amathole.
13:3 Ngako oko baya kuba njengelifu lomso, nanjengombethe ophela kwakusasa, njengomququ ophetshethwa sisaqhwithi esandeni, nanjengomsi ophuma ngekroba.
13:4 Kanti mna ndinguYehova uThixo wakho, kwasezweni laseYiputa; akuyi kwazi thixo ungendim; akukho namnye umsindisi ngaphandle kwam.
13:5 Mna ndakwazi entlango, ezweni lasekubaleleni.
13:6 Bathi bakudliswa, bahlutha; bakuhlutha, yaphakama intliziyo yabo; ngenxa yoko bandilibele.
13:7 Ngoko ndaba njengengonyama kubo, ndabalalela njengengwe endleleni.
13:8 Ndothi gaga kubo njengebhere ehluthwe amathole ayo, ndiwukrazule umhlehlo wentliziyo yabo, ndibadle khona njengengonyamakazi; amarhamncwa asendle aya kubadlavula.
13:9 Uzonakalisile, Sirayeli, ngokundichasa kwakho, mna luncedo lwakho.
13:10 Uphi na ngoku ukumkani wakho, ukuba angakusindisi emizini yakho yonke? Baphi na ngokunje abagwebi bakho abo, wathi, Ndinike ukumkani nabathetheli?
13:11 Ndikunika ookumkani ndinomsindo, ndibathabathe ngokuphuphuma kwawo.
13:12 Bubotshiwe ngengxowa ubugwenxa bukaEfrayim, sibekiwe isono sakhe.
13:13 Inimba yozalayo iyamzela; ungunyana ongenabulumko, kuba engaveli ngexesha elililo emlonyeni wesizalo.
13:14 Ndiya kubakhulula esandleni selabafileyo, ndiya kubahlawulela ndibakhulule ekufeni. Ziphi na iindyikitya zakho, kufa? Iphi na imbubhiso yakho, ngcwaba? Ukuzohlwaya kusithele emehlweni am.
13:15 Nokuba yena uya kuba neziqhamo phakathi kwabazalwana bakhe, kuya kuza ulophu lwasempumalanga, umoya kaYehova unyuka entlango, litshe ithende lakhe, wome umthombo wakhe; lowo uya kuphanga ubuncwane beempahla zonke ezinqwenelekayo.
13:16 ElakwaSamari liya kuziva linetyala, kuba liphikise uThixo walo. Baya kuwa likrele, iintsana zabo zicunyuzwe, nabamithiyo babo baqangqululwe.
14:1 Sirayeli, buya, uze kuYehova, uThixo wakho; ngokuba ukhubekile ngobugwenxa bakho.
14:2 Thabathani niphathe amazwi, nibuyele kuYehova; yithini kuye, Sixolele bonke ubugwenxa, wamkele izinto zethu ezilungileyo, ukuze sinikele iinkunzi zeenkomo ezintsha, imibulelo yomlomo wethu.
14:3 UAsiriya akayi kusisindisa, asiyi kukhwela emahasheni, asiyi kuba sathi kumsebenzi wezandla zethu, Thixo wethu; kuba kuwe inkedama ifumana imfesane.
14:4 Ndiya kukuphilisa ukubuya kwabo umva, ndiya kubathanda ngesisa; ngokuba umsindo wam ubuyile kuye.
14:5 Ndiya kuba njengombethe kuSirayeli; uya kutyatyamba njengenyibiba, endelisele iingcambu zakhe njengeLebhanon.
14:6 Aya kunaba amasebe akhe, bube njengomnquma ubuhle bakhe, ivumba lakhe libe njengeLebhanon.
14:7 Baya kubuya abahlala emthunzini wakhe, baphile njengengqolowa, batyatyambe njengomdiliya, isikhumbuzo sawo sibe njengewayini yaseLebhanon.
14:8 Efrayim, yintoni na esenam nezithixo? Okwam ndiyamphendula, ndimkhathalela; ndinjengomsipres oluhlaza, siyafunyanwa kum isiqhamo sakho.
14:9 Ngubani na olumkileyo, aziqonde ezo zinto? Ngubani na onengqondo, azazi? Ngokuba zithe tye iindlela zikaYehova; ahamba ngazo amalungisa; ke bona abakreqi baya kukhubeka kuzo.


text:
Inkcazelo Ngokukhenketha Neeofisi Zethu
Siyakumema ukuba uze kubona iiofisi noomatshini bethu bokuprinta. Fumana iadresi namaxesha okukhenketha.
EHong Kong
Watch Tower Bible and Tract Society
22/F, 1 Hung To Road,
Kwun Tong,
KOWLOON, HONG KONG
+852 3950-3500
Ukukhenketha EBheteli
NgoMvulo ukusa NgoLwesihlanu
Ngo-8:30 a.m. ukusa ngo-11:00 a.m. nango-1:15 p.m. ukusa ku-4:00 p.m.
Kuthabatha imizuzu engama-45
Ezona zinto ziboniswayo
Kuguqulelwa iincwadi ezithetha ngeBhayibhile ngesiTshayina (Esiqhelekileyo neSenziwe lula). Kwenziwa neempapasho ezirekhodiweyo ngesiTshayina (isiCantonese) kunye neevidiyo ezirekhodiweyo ngeNtetho Yezandla YaseHong Kong.


text:
Honesty
- Musani ukuxokisana, nizihlubile nje umntu omdala, kunye nezenzo zakhe- Colossians 3:9
- Ningabuyekezi ububi ngobubi nakubani. Khathalelani okuhle emehlweni abantu bonke. - Romans 12:17
- sikhathalele izinto ezintle, kungekhona emehlweni eNkosi yodwa, kukwanasemehlweni abantu. - 2 Corinthians 8:21
- Isikali esikhohlisayo singamasikizi kuYehova; Ilitye elizeleyo lilikholo kuye. Ingqibelelo yabathe tye iyabakhapha; Ukuphenula kwamanginingini kuyawabhuqa. - Proverbs 11:1, 3
- Ekuphosiseni komlomo kukho isirhintyelo esinobubi; Ke lona ilungisa liyaphuma embandezelweni. Ophefumla inyaniso uxela ubulungisa; Ingqina elixokayo lixela inkohliso.- Proverbs 12:13, 17
- Osigubungelayo isono sakhe akayi kuba nampumelelo; Ke yena osivumayo, asishiye, uya kufumana inceba. - Proverbs 28:13
- Xelelanani iziphoso, nithandazelane, ukuze niphiliswe. Sinamandla kakhulu isikhungo selungisa, siyeyisa. - James 5:16
- sisuke sazilahla izinto ezifihlakeleyo eziziintloni, singahambi ngobuqhetseba, singalikhohlakalisi ilizwi likaThixo; sisuka ngokuyibonakalalisa inyaniso siziyaleze kuso sonke isazela sabantu emehlweni kaThixo. - 2 Corinthians 4:2


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Ekuhambeni kwexesha zonke izizwe zakwaSirayeli zeza kuDavide+ eHebron+ zaza zathi: “Khangela! Thina silithambo lakho nenyama yakho.+
2 Kokubini izolo nangaphambili+ ngoxa uSawule wayengukumkani phezu kwethu, nguwe owawukhupha nowawungenisa uSirayeli.+ NoYehova wathi kuwe, ‘Wena uya kwalusa+ abantu bam amaSirayeli, yaye wena uya kuba yinkokeli+ kaSirayeli.’”
3 Ngoko onke amadoda amakhulu+ akwaSirayeli eza kukumkani eHebron, waza uKumkani uDavide wenza umnqophiso+ kunye nawo eHebron phambi koYehova; emva koko amthambisa+ uDavide njengokumkani phezu koSirayeli.+
4 UDavide wayeneminyaka engamashumi amathathu ubudala ukuba ngukumkani kwakhe. Walawula njengokumkani kangangeminyaka engamashumi amane.+
5 EHebron walawula njengokumkani phezu koYuda kangangeminyaka esixhenxe neenyanga ezintandathu;+ yaye eYerusalem+ walawula njengokumkani kangangeminyaka engamashumi amathathu anesithathu phezu koSirayeli wonke noYuda.
6 Ngenxa yoko ukumkani namadoda akhe baya eYerusalem nxamnye namaYebhusi+ angabemi belo lizwe, baza bona bathi kuDavide: “Akusayi kungena apha, kodwa iimfama neziqhwala ngokuqinisekileyo ziya kukugxotha,”+ becinga oku: “UDavide akasayi kungena apha.”
7 Noko kunjalo, uDavide walithimba igwiba leZiyon,+ oko kukuthi, isiXeko sikaDavide.+
8 Ngoko uDavide wathi ngaloo mini: “Nabani na oxabela amaYebhusi,+ makahambe ngembobo yamanzi,+ aye kuhlangabezana neziqhwala neemfama, ezithiyekileyo emphefumlweni kaDavide!” Kungenxa yoko le nto bathi: “Lowo uyimfama nosisiqhwala abayi kungena endlwini.”
9 Yaye uDavide wahlala apho kwigwiba, yaye labizwa ngokuba sisiXeko sikaDavide; waza uDavide wakha macala onke esusela eSigangeni+ nangaphakathi.
10 Ngaloo ndlela uDavide waya esiba mkhulu ngokuba mkhulu,+ noYehova uTHIXO wemikhosi+ wayenaye.+
11 Waza uHiram+ ukumkani waseTire wathumela abathunywa+ kuDavide, kwanemithi yomsedare+ nabo basebenza ngemithi nabo basebenza ngamatye eendonga, baza bamakhela indlu uDavide.+
12 Yaye uDavide wazi ukuba uYehova ummisele ngokuqinileyo njengokumkani phezu koSirayeli+ nokuba wayebuphakamisile+ ubukumkani bakhe ngenxa yabantu bakhe amaSirayeli.+
13 Ngelo thuba, uDavide waqhubeka ethabatha amashweshwe+ nabafazi+ abangakumbi eYerusalem emva kokufika kwakhe evela eHebron; yaye uDavide waqhubeka ezalelwa oonyana abangakumbi neentombi.
14 Ngawo la amagama abo wabazalelwa eYerusalem: uShamuwa+ noShobhabhi+ noNatan+ noSolomon,+
15 noIbhare noElishuwa+ noNefege+ noYafiya,+
16 noElishama+ noEliyada noElifelete.+
17 Yaye amaFilisti eva ukuba babemthambisile uDavide njengokumkani phezu koSirayeli.+ Onke ke amaFilisti enyuka eze kufuna uDavide. Akuva ngako uDavide, wehla ke waya kwindawo ekunzima ukuyifikelela.+
18 Yaye amaFilisti eza aza ahambahamba entilini yamaRefa.+
19 UDavide wabuza+ kuYehova, esithi: “Ndinyuke na nxamnye namaFilisti? Uya kuwanikela na esandleni sam?” Wathi uYehova kuDavide: “Nyuka, kuba nakanjani na ndiya kuwanikela amaFilisti esandleni sakho.”+
20 Ngoko uDavide weza eBhahali-peratsim,+ yaye uDavide wawaxabela apho. Wathi yena: “UYehova uzityhobozele iintshaba zam+ phambi kwam, njengokutyhoboza kwamanzi.” Kungenxa yoko le nto wabiza igama laloo ndawo ngokuba yiBhahali-peratsim.+
21 Azishiya apho izithixo zawo,+ waza ke uDavide namadoda akhe bazithabatha bemka nazo.+
22 Kamva enyuka+ kwakhona amaFilisti aza ahambahamba entilini yamaRefa.+
23 UDavide wabuza+ kuYehova, kodwa yena wathi: “Uze ungenyuki. Jikela emva kwawo, uze ke ufike kuwo ngaphambi kwamatyholo emibhaka.+
24 Yaye kothi, ekuveni kwakho isandi sokumatsha kumphezulu wamatyholo emibhaka, ngelo xesha wenze ngokuzimisela,+ ngenxa yokuba ngelo xesha uYehova uya kube ephumile phambi kwakho ukuya kuxabela iqela lamaFilisti.”+
25 Ngako oko uDavide wenza ngaloo ndlela, kanye njengoko uYehova wayemyalele,+ wawaxabela+ amaFilisti ukususela eGebha+ ukuya kufikelela eGezere.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
2 Samuweli 5
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
1
Wathi uYehova kuMoses, Khangela, ndikwenze uthixo kuFaro; ke uAron umkhuluwa wakho woba ngumprofeti wakho.
2
Wena wothetha zonke izinto endikuwisele umthetho ngazo; ke uAron umkhuluwa wakho wothetha kuFaro, aze abandulule oonyana bakaSirayeli ezweni lakhe.
3
Ke mna ndiya kuyiqaqadekisa intliziyo kaFaro, ndiyandise imiqondiso yam nezimanga zam ezweni laseYiputa.
4
Akayi kuniphulaphula uFaro. Ke mna iYiputa ndiya kuyisa isandla, ndiyikhuphe imikhosi yam, abantu bam oonyana bakaSirayeli, ezweni laseYiputa ngezigwebo ezikhulu;
5
azi amaYiputa, ekusoluleni kwam isandla sam phezu kweYiputa, ukuba ndinguYehova; ndibakhuphe oonyana bakaSirayeli phakathi kwawo.
6
Wenza ke uMoses noAron; ngoko uYehova wabawisela umthetho ngako, benjenjalo.
7
UMoses ubeminyaka imashumi asibhozo ezelwe, noAron ubeminyaka imashumi asibhozo anamithathu ezelwe, ukuthetha kwabo kuFaro.
8
Wathetha uYehova kuMoses nakuAron, wathi,
9
Xa athe uFaro wathetha kuni, esithi, Ndiboniseni isimanga, wothi wena kuAron, Thabatha intonga yakho, uyiphose phambi koFaro; yoba yinyoka.
10
Wangena uMoses noAron kuFaro; benza njengoko uYehova wabawisela umthetho, uAron wayiphosa intonga yakhe phambi koFaro, naphambi kwabakhonzi bakhe, yaba yinyoka.
11
Naye uFaro wazibiza izilumko nabakhafuli; zenjenjalo nezazi ezo zaseYiputa, ngobugqi bazo.
12
Elowo waphosa phantsi intonga yakhe, yaba yinyoka; yasuka intonga ka-Aron yaziginya iintonga zabo.
13
Yaba lukhuni intliziyo kaFaro; akabaphulaphula, njengoko wayetshilo uYehova.
14
Wathi uYehova kuMoses, Intliziyo kaFaro iqaqadekile, akavumi ukubandulula abantu.
15
Yiya kuFaro kusasa, nanko ephuma esiya emanzini. Uze ume elunxwemeni lomlambo malunga naye; intonga eyaguqukayo yaba yinyoka yiphathe esandleni.
16
Uze uthi kuye, UYehova, uThixo wamaHebhere, undithume kuwe, esithi, Bandulule abantu bam, baye kundikhonza entlango; yabona ke, akuphulaphulanga unangoku.
17
Utsho uYehova ukuthi, Uya kwazi ngale nto ke ukuba ndinguYehova. Yabona, ndiya kubetha ngentonga esesandleni sam emanzini omlambo, aguqulwe abe ligazi,
18
zife iintlanzi ezisemlanjeni, unuke umlambo, amaYiputa abe nesicaphucaphu akuwasela amanzi omlambo.
19
Wathi uYehova kuMoses, Yithi kuAron, Thabatha intonga yakho, wolule isandla sakho phezu kwamanzi aseYiputa, phezu kwemilambo yabo, naphezu kwemijelo yabo, naphezu kwamachibi abo, naphezu kweentlangano zonke zamanzi abo; abe ligazi, ibe ligazi ezweni lonke laseYiputa, nasemiphandeni yemithi neyamatye.
20
OoMoses noAron benza njengoko uYehova wabawisela umthetho; wayiphakamisa intonga, wawabetha amanzi omlambo phambi koFaro, naphambi kwabakhonzi bakhe; aza aguquka onke amanzi omlambo, aba ligazi.
21
Zafa iintlanzi ezisemlanjeni, wanuka umlambo, akaba nako amaYiputa ukuwasela amanzi omlambo; laba ligazi ezweni lonke laseYiputa.
22
Zenjenjalo ke nezazi zaseYiputa ngobugqi bazo, Yaba lukhuni intliziyo kaFaro, akabaphulaphula, njengoko wayetshilo uYehova.
23
Wajika uFaro, waya endlwini yakhe, akayibekela ntliziyo nale nto.
24
Onke amaYiputa emba amanzi okusela ngeenxa zonke emlanjeni; kuba ebengenakuwasela amanzi omlambo.
25
Kwazaliseka isixhenxe seentsuku emveni kokuwubetha kwakhe uYehova umlambo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Kwathi ke, kamsinya nje akubuya uSawule ekulandeleni amaFilisti,+ beza kuxela kuye, besithi: “Khangela! UDavide usentlango ye-En-gedi.”+
2 Waza uSawule wathabatha amadoda anyuliweyo+ angamawaka amathathu kuSirayeli wonke waza waya kufuna uDavide+ namadoda akhe emaweni angenanto eebhokhwe zentaba.+
3 Ekugqibeleni wafika ezibayeni zezimvu ezenziwe ngamatye zingasendleleni, apho kwakukho umqolomba. Ngoko wangena uSawule eze kuzithuma,+ ngoxa uDavide namadoda akhe babekwiinxalenye zomqolomba+ ezithe qelele ngasemva, behleli phantsi.
4 Aza athi amadoda kaDavide kuye: “Nantsi imini athi kuwe uYehova ngayo, ‘Khangela! Ndinikela utshaba lwakho esandleni sakho,+ yaye umele wenze kulo kanye njengoko kulungile emehlweni akho.’”+ Ngoko wesuka uDavide waza ngasese wanqumla isondo lesambatho esingenamikhono abenaso uSawule.
5 Kodwa kwathi emva koko intliziyo kaDavide yaba buhlungu+ ngenxa yokuba wayenqumle isondo lesambatho esingenamikhono abenaso uSawule.
6 Ngenxa yoko wathi kumadoda akhe: “Makube lee, kum, ngokwembono kaYehova, ukuba ndingenza le nto enkosini yam, othanjisiweyo+ kaYehova, ngokolula isandla sam nxamnye naye, kuba ungothanjisiweyo kaYehova.”+
7 Ngako oko uDavide wawasasaza ngala mazwi amadoda akhe, yaye akazange awavumele ukuba asuke nxamnye noSawule.+ Ke yena uSawule, wesuka emqolombeni wahamba.
8 Ngoko uDavide wesuka emva koko waphuma emqolombeni waza wamemeza kuSawule, esithi: “Nkosi yam+ kumkani!” USawule wakhangela emva kwakhe, waza uDavide wathoba ngobuso bakhe emhlabeni+ waqubuda.
9 Yaye uDavide wahlabela mgama wathi kuSawule: “Kutheni na uphulaphula ilizwi lomntu,+ esithi, ‘Khangela! UDavide ufuna wenzakale’?
10 Yabona, kule mini amehlo akho abonile indlela uYehova abekunikele ngayo namhlanje esandleni sam emqolombeni; yaye uthile uthe mawubulawe,+ kodwa ndakusizela ndaza ndathi, ‘Andiyi kusolula isandla sam nxamnye nenkosi yam, kuba ingothanjisiweyo+ kaYehova.’
11 Kwaye khawubone ke, bawo,+ ewe, khawubone nali isondo lesambatho sakho esingenamikhono esandleni sam, kuba ukunqumla kwam isondo lesambatho sakho esingenamikhono, andikubulalanga. Yazi uze ubone ukuba akukho bubi+ okanye mvukelo esandleni sam, yaye andonanga kuwe, ngoxa wena ulalele umphefumlo wam ukuze uwuthabathe.+
12 Ngamana uYehova angagweba phakathi kwam nawe;+ yaye uYehova umele andiphindezelele+ kuwe, kodwa esam isandla asiyi kuba phezu kwakho.+
13 Kanye njengoko umzekeliso wamandulo usitsho, ‘Kwabo bangendawo kuya kuphuma ubungendawo,’+ kodwa esam isandla asiyi kuba phezu kwakho.
14 Uphumelene nabani na ke ukumkani wakwaSirayeli? Usukela bani na? Inja efileyo na?+ Intakumba enye na?+
15 Kwaye uYehova umele abe ngumgwebi, umele agwebe phakathi kwam nawe, yaye yena uya kubona, uya kulichophela ityala+ lam aze andigwebe ukuze andikhulule esandleni sakho.”
16 Kwathi ke, ngomzuzu wokugqiba kukaDavide ukuthetha la mazwi kuSawule, uSawule wathi: “Lilizwi lakho na eli, nyana wam Davide?”+ Waza uSawule waliphakamisa ilizwi lakhe walila.+
17 Wahlabela mgama wathi kuDavide: “Ulilungisa ngakumbi kunam,+ kuba undenzele okulungileyo,+ kanti mna ndikwenzele ububi.
18 Yaye wena—wena ukuxelile namhlanje okulungileyo okwenzileyo kum ekubeni uYehova endinikezele esandleni sakho+ waza wena akwandibulala.
19 Ke kaloku ukuba kunokwenzeka indoda ilufumane utshaba lwayo, iya kulundulula na ngendlela elungileyo?+ Ngoko uYehova uya kukuvuza ngokulungileyo,+ ngenxa yokuba ngale mini ukwenzile oko kum.
20 Ke kaloku, khangela! ndazi kakuhle ukuba wena, nakanjani na, uya kulawula njengokumkani,+ nokuba ngokuqinisekileyo ubukumkani bakwaSirayeli buya kuqhubeka busesandleni sakho.
21 Ke ngoko ndifungele ngoYehova+ ukuba akuyi kuyinqumla imbewu yam emva kwam nokuba akuyi kulibhubhisa igama lam endlwini kabawo.”+
22 Ngako oko uDavide wamfungela uSawule, emva koko uSawule waya ekhayeni lakhe.+ Ke yena uDavide namadoda akhe, benyuka baya kwindawo ekunzima ukuyifikelela.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
1 Samuweli 24
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO | NGABA NGUWE OLAWULA UBOMI BAKHO?
Ingxaki: Iingcinga Ezingakhiyo
NGABA usoloko udakumbile, unomsindo, okanye unenzondo? Oko kunokulitya ixesha okanye amandla obunokuwasebenzisela izinto ezibalulekileyo. Yintoni onokuyenza xa uvakalelwa ngaloo ndlela? *
UMZEKELO OSEBHAYIBHILENI: UDAVIDE
UKumkani uDavide wathwaxwa ziimeko ezininzi ezamshiya exhalabile yaye ebuhlungu. Yintoni eyamncedayo? Kukuyekela izinto kuThixo. (1 Samuweli 24:12, 15) Kwakhona wayibhala phantsi indlela awayevakalelwa ngayo. Yaye ekubeni wayeyindoda enokholo, wayethandaza rhoqo. *
OKWENZIWA NGUGREGORY
Njengoko kukhankanyiwe kwinqaku lokuqala, uGregory unengxaki yokuxhalaba ngokugqithiseleyo. Uthi: “Ukuxhalaba kwam kwakubaxiwe ibe kungalawuleki.” Wakwazi njani uGregory ukubulawula kwakhona ubomi bakhe? Uthi: “Ndincedwe ngumfazi wam nangabahlobo bam. Enye into endincedileyo kukuba ugqirha eye wandixelela ngakumbi ngemeko yam. Emva kokwenza utshintsho kwindlela endizenza ngayo izinto, ndatsho ndaziva ukuba ndim oyilawulayo imeko endikuyo, kunokuba ibe yiyo endilawulayo. Nangona ndikhe ndibe nexhala nangoku, ndiyazi ukuba libangelwa yintoni, ibe ndiyayazi nento endimele ndiyenze ukuze ndizive ndingcono.”
“Intliziyo evuyayo iyaphilisa.”—IMizekeliso 17:22
OKO UNOKUKWENZA
Xa wonganyelwe ziingcinga ezingakhiyo, khawukhe uzame oku:
Yibhale phantsi indlela ovakalelwa ngayo.
Chazela isalamane okanye umhlobo osenyongweni ngendlela ovakalelwa ngayo.
Khawukhe uzihlole iingcamango zakho. Ngokomzekelo zibuze, ‘Ngaba nyhani isengqiqweni le ndlela ndivakalelwa ngayo?’
Musa ukuhlala unexhala, unomsindo, okanye inzondo. Amandla akho wasebenzisele ukwenza izinto ezakhayo. *
Lilonke: Iingcinga ezingakhiyo azidli ngokubangelwa ziimeko zethu, kodwa zibangelwa yindlela esizijonga ngayo.
^ isiqe. 3 Ezinye iingcinga ezingakhiyo zibangelwa ziingxaki zempilo ezisenokufuna ugqirha. UVukani! akancomeli naluphi na uhlobo lwezonyango. Mntu ngamnye umele enze uphando olufanelekileyo ngaphambi kokuba enze isigqibo.
^ isiqe. 5 Iindumiso ezininzi eziseBhayibhileni ziyimithandazo kaDavide, awayibhala phantsi.
^ isiqe. 13 Ukuze ufumane amacebiso angakumbi, funda inqaku elithi “Indlela Yokumelana Namaxhala,” elikwiMboniselo kaJulayi 1, 2015.


text:
Into yokuqala okufuneka uyiqonde xa ifika ekuqhubeni injini yokukhangela kukuba le ngcamango enobunzima iquka zombini iinkonzo zokuthengisa kunye ne-IT. Ngoko ixabiso le-injini ye-SEO e-Australia kunye nakwamanye amazwe aseYurophu kuyahluka kakhulu kwi-SEO yeenkonzo enye. Iinkampani ezijolise ekuboneleleni kunye nokubeka esweni imisebenzi eyisiseko ye-SEO ihlawulisa ama-dollar angama-99 ngenyanga, ngelixa i-arhente edibeneyo ye-digital arhente enikezela iinkonzo ezithengisayo ezithengisayo ezifana nokuthengiswa kwe-media, ukuthengiswa kwe-imeyile kunye nokukhishwa kwe-intanethi kuya kuhlawulisa ngaphezulu. Uhlobo lokugqibela lweenkonzo lubiza ixabiso eliphezulu ngenxa yenkxakrazo yeprojekthi ekhoyo kunye namazinga aphezulu olwazi olubandakanyekayo.
Nangona kunjalo, zonke utyalo-mali ze-SEO zehla kwi-return return oyifumana kuyo. Izibalo ozifunayo ukutyalwa kwinjongo ye-injini e-Australia kufuneka ithathwa njengotyalo-mali lwangexesha elide, kunye neenyanga ezi-ezintandathu zokuhlaziya. Njengoko injini yokucwangcisa injini ibonwa njengenkqubo eyenza ngokuqhubekayo ivelise ixabiso kwishishini lakho, akufuneki kubekho usuku lokuphelelwa yisikhathi kuyo.
Kule nqaku, ndingathanda ukukunika uluhlu lwee-arhente zokumisela iinjongo zokuncedisa iinjongo ezinokuthenjelwa kwi-Australia.Ndiyathemba ukuba olu luhlu luyakunceda ukuba ukhethe ozalisekisa zonke iimfuno zakho zezoshishino.
I-TOP SEO iinkampani zase-Australia
I-WME (i-WME Marketing) Inkampani yedijithali enika iinkonzo zayo e-Australia. Eli jongene lakhiwe igunya layo ngokufumana iziphumo kubaxhasi kwaye ngokuqhubekayo zibeka kwiphepha lokuqala le-SERP yeenjini ezinkulu zophando ezifana ne-Google, iBing, ne-Yahoo. Le nkampani inikezela ngeenkonzo zokuphucula injini yokukhangela, iinkonzo zentengiso yentlalo (ukukhuthazwa kwi-Facebook kunye ne-Linkedin) kwaye inesicwangciso sayo semfundo. Ngaphezu koko, ihlinzeka ngePenguin kunye nePanda ukufumana kwakhona iiwebhusayithi ezihlawulwa. Le nkampani ye-SEO yase-Australia inamava amaninzi ekuqhubeni i-traffic quality kwiwebhusayithi ngeendlela ezahlukeneyo.
Inkampani yokuthengisa ye-Foxtail yase-Alexandria. Inika indlela eyahlukeneyo yokuthengisa ngokuvelisa umgangatho kunye nokubandakanya umxholo. I-agency ekhangayo yokuthengisa exhomekeke kwi-SEO, ukuthengiswa kwe-media media (SMM) nokuthengiswa komxholo. Ngaphezu koko, le nkampani inikezela abathengi ngokuphathwa kweblogi (ukudala umxholo, ukulungiswa kwemifanekiso, ukupapashwa, ukuphononongwa, kunye nokubeka izimvo), ukuveliswa kwezinto ze-imeyile (iindaba zeendaba, iiprogram zokugawula, kunye nomxholo okwenziwe ngokwezifiso). Le nkampani inokomeleza intshayelelo yakho ye-intanethi ngokuguqulwa okuphezulu kunye nezinga lokuqhosha.
onke amashishini asayizi njengoko unikeza ukulungiswa kwendawo, ilizwe kunye nehlabathi. Inika abathengi iintlobo ezahlukahlukeneyo zeenkonzo ze-SEO ezifana ne-Auto SEO (isofthiwe esenzelwe ngokuzenzekelayo ekunceda ukhethe uninzi kwi-business search search terms, ukuqhuba uhlalutyo lwewebhusayithi kunye nophando lwe-niche), i-SEO epheleleyo (unikezela uluhlu lweenkonzo zangaphakathi nangaphandle ukucwangcisa), i-E-yorhwebo SEO (ukukhuthazwa kwevenkile yakho kwi-intanethi equka uhlalutyo, ukulungiswa kwangaphakathi, ukwakha ikhonkco kunye nenkxaso), i-Amazon SEO (eyenza abathengisi be-intanethi bafumane ukuhamba okungapheliyo kwabaxumi kwiinkalo ezinkulu kwi-intanethi), ii-Analytics , Isitifiketi se-SSL, uphuhliso lwewebhu, umveliso wevidiyo.


text:
Strength
- Exodus 23:25
- Buya uye kuthi kuHezekiya, inganga yabantu bam, Utsho uYehova, uThixo kaDavide uyihlo, ukuthi, Ndiwuvile umthandazo wakho, ndizibonile iinyembezi zakho; uyabona, ndiya kukuphilisa; ngomhla wesithathu uya kunyuka uye endlwini kaYehova; 2 Kings 20:5
- UDavide waya eba mkhulu ngokuba mkhulu; uYehova wemikhosi ubenaye. 1 Chronicles 11:9
- Kumongameli. Umhobe kaDavide. Yehova, uvuyile ngamandla akho ukumkani, Asikuko nokuba uyagcoba ngosindiso lwakho! Psalms 21:1
- Wacela ubomi kuwe, wampha, Wamnika imihla emide ngonaphakade kanaphakade. Psalms 21:4
- Ngokuba umenze waba yintsikelelo ngonaphakade, Umvuyisa ngovuyo ebusweni bakho. Psalms 21:6
- Uyawagcina onke amathambo alo, Akwaphuki nalinye kuwo. Psalms 34:20
- Thixo, undifundisile kwasebuncinaneni bam; Unangoku ndiyayixela imisebenzi yakho ebalulekileyo.Thixo, musa ukundishiya kude kuye ebuxhegweni nasezimvini; Ndide ndiyixele ingalo yakho kwisizukulwana esitsha, Nobugorha bakho kubo bonke abaya kuza. Psalms 71:17, 18
- Akoyikiswa ziindaba ezimbi; Iqinisekile intliziyo yakhe, ikholose ngoYehova. Psalms 112:7
- Baze oonyana bethu babe njengezityalo ezikhulileyo ebutsheni babo; Iintombi zethu zibe njengeembombo ezivathisiweyo ngeemfakamfele ngokokwakhiwa kwebhotwe; Psalms 144:12
- Uya kwandula uhambe ngendlela yakho ukholosile. Lungabetheki unyawo lwakho. Proverbs 3:23
- Ntanda, ndinga ungathi ngezinto zonke usikeleleke uphile, njengokuba usikelelekile umphefumlo wakho. 3 John 1:2
- Deuteronomy 20:4
- Wathi uDavide kuSolomon unyana wakhe, Yomelela ukhaliphe, wenze. Musa ukoyika, musa ukuqhiphuka umbilini; ngokuba uYehova uThixo, uThixo wam, unawe; akayi kukuyekela, akayi kukushiya, ude uwugqibe wonke umsebenzi wenkonzo yendlu kaYehova. 1 Chronicles 28:20
- Okunaye yingalo yenyama, okunathi nguYehova uThixo wethu, ukuba asincede, alwe amadabi ethu. Abantu bayama emazwini kaHezekiya ukumkani wakwaYuda. 2 Chronicles 32:8
- Emlonyeni wabantwana nabanyayo useke amandla, Ngenxa yababandezeli bakho, Ukuze udambise utshaba nophindezelayo. Psalms 8:2
- 9 Ngokuba ngawe ndigila amajarha, NgoThixo wam ndiqabela ezindongeni.UThixo yena, igqibelele indlela yakhe; Ilizwi likaYehova linyibilikisiwe, Uyingweletshetshe kubo bonke abazimela ngaye.Ngokuba ngubani na onguThixo, ingenguye uYehova? Ngubani na oliliwa, ingenguThixo wethu?UloThixo undibhinqise ubukroti, Uyigqibelelisileyo indlela yam; Psalms 18:29, 30, 32
- Abanye bakhankanya iinqwelo zokulwa, abanye bakhankanye amahashe, Ke thina sikhankanya igama likaYehova uThixo wethu. Psalms 20:7
- Ndinge ndiphelelwe, koko bendikholwa kukuba ndokubona ukulunga kukaYehova Ezweni lobu bomi.Thembela kuYehova; Yomelela, ikhaliphe intliziyo yakho, Uthembele kuYehova. Psalms 27:13, 14
- NguYehova amandla am nengweletshetshe yam; Yakholosa ngaye intliziyo yam, ndancedeka. Iyadlamka ke intliziyo yam, Ndiyamdumisa ngengoma yam.UYehova ungamandla kubo; Uligwiba losindiso kumthanjiswa wakhe yena. Psalms 28:7, 8
- Usindiso lwamalungisa luphuma kuYehova; Uligwiba lawo ngexesha lembandezelo. Psalms 37:39
- Ingaphela inyama yam nentliziyo yam: Iliwa lentliziyo yam, nesabelo sam, nguThixo ngonaphakade. Psalms 73:26
- Hayi, uyolo lwabantu abamandla akuwe, Abakhumbula umendo oya eZiyon! Baya besomelela ngokomelela; Babonakala phambi koThixo eZiyon, bathi, Psalms 84:5, 7
- Psalms 118:14
- Umphefumlo wam uvuza iinyembezi sisingqala, Ndimise ngokwelizwi lakho. Psalms 119:28
- Ngokuba waba ligwiba kwisisweli, igwiba kwihlwempu ekubandezelweni kwalo, ihlathi esiphangweni, umthunzi lakubalela, xa ukufutha kwabangcangcazelisayo kwaba njengesiphango eludongeni. Isaiah 25:4
- Umnika otyhafileyo amandla, ongenakomelela amandisele ukuqina. Isaiah 40:29
- musa ukoyika, kuba ndinawe mna; musa ukubhekabheka, kuba ndinguThixo wakho; ndikukhaliphisile, ewe, ndikuncedile, ndikuxhasile ngesandla sam sokunene sobulungisa bam. Isaiah 41:10
- Ondele ke uYesu, wathi kubo, Kubantu le nto ayinakwenzeka; ke kuye uThixo zonke izinto zinako ukwenzeka Matthew 19:26
- Sithini na ke ngoko kwezi zinto? Ukuba uThixo ungakuthi, ngubani na ongasichasayo? Romans 8:31
- Ukutsho andithi, sikulingene ngokwethu ukucamanga nto engathi iphuma kuthi ngokwethu; ukukulingana kwethu oko kuphuma kuThixo, 2 Corinthians 3:5
- kuba zona iintonga esiphuma ngazo umkhosi, azizezenyama; kuye uThixo zinamandla okuwisa iinqaba; 2 Corinthians 10:4
- Ithe yona kum, Ubabalo lwam lukwanele; kuba amandla am azalisekiswa ekuswelekeni kwamandla. Ngoko kokukhona sendiya kuqhayisa kamnandi kakhulu ngokuswela kwam amandla, ukuze ahlale phezu kwam amandla kaKristu.Kungoko ndikholisiweyo kukuswela amandla, kukuphathwa kakubi, ziingxakeko, ziintshutshiso, ziingxinano, ngenxa kaKristu; kuba xa sukuba ndiswele amandla, kuxa ndinamandla. 2 Corinthians 12:9, 10
- ukuba aninike, ngokobutyebi bozuko lwakhe, ukomelezwa ngamandla ngaye uMoya wakhe, ngokusingisele emntwini ongaphakathi; Ephesians 3:16
- Elokugqiba, bazalwana bam, ndithi, Yomelelani eNkosini, nasekuqineni kokomelela kwayo. Ephesians 6:10
- Ndinokuzenza izinto zonke, ndikulowo undomelezayo, uKristu. Philippians4:13
- Nina ningabakaThixo, bantwanana, nibeyisile bona; ngokuba lowo ukuni nguyena mkhulu kunalowo usehlabathini. 1John 4:4
- Joshua 1:9
- Ngako oko utsho uYehova, uThixo wemikhosi, ukuthi, Ngenxa enokuba nilithetha elo lizwi, yabona, ndiwenza umlilo amazwi am emlonyeni wakho, naba bantu babe ziinkuni, ubadle. Jeremiah 5:14
- Ndobomeleza ngoYehova, bahambahambe egameni lakhe; utsho uYehova. Zechariah 10:12
- Kuba asinini abathethayo, nguMoya kaYihlo othethayo ngaphakathi kwenu. Matthew 10:20
- Niya kwamkela ke amandla, akubon’ ukuba uMoya oyiNgcwele uhlile phezu kwenu; nibe ngamangqina am eYerusalem, kwanakulo lonke elakwaYuda nelaseSamariya, kude kuse nasekupheleni komhlaba. ACTS 1:8
- Ke kaloku, bakubona ukungafihlisikuthetha koPetros noYohane, beqiqa nokuba ngabantu abangenamfundo, abangenakwazi, bamangaliswa; babaqonda ukuba babenaye uYesu. ACTS 4:13
- Kuba ilizwi lomnqamlezo libubudenge okunene kwabatshabalalayo; kodwa ke kwabasindiswayo, thina aba, lingamandla kaThixo. 1 Corinthians 1:18
- Nokuthetha kwam, nokuvakalisa kwam uKristu kube kungengamazwi oyisa ngabulumko babantu; bekungokuqondakalisa koMoya nokwamandla,ukuze ukholo lwenu lungabi sebulumkweni babantu, lube semandleni kaThixo. 1 Corinthians 2:4, 5


text:
Chapter 19
1 Waza ngoko uPilato wamthabatha uYesu, wamtyakatya.
2 Amasoldati, eluke isithsaba ngameva, asibeka phezu kwentloko yakhe, amthi wambu ngengubo ebomvu,
3 amana esithi, Aa! Kumkani wamaYuda! ammonxoza.
4 Wabuya ngoko waphuma phandle uPilato; athi kubo, Yabonani, ndimzisa phandle kuni, ukuze nazi ukuba andifumani nalinye ityala kuye.
5 Waphuma phandle ngoko uYesu, enxibe isithsaba sameva nengubo ebomvu; athi uPilato kubo, Nanko umntu.
6 Bathe ngoko, bakumbona ababingeleli abakhulu namadindala, bankqangaza, besithi, Mbethelele emnqamlezweni! Mbethelele emnqamlezweni! Athi kubo uPilato, Mthabatheni nina, nimbethelele emnqamlezweni; kuba mna andifumani tyala kuye.
7 Amphendula amaYuda athi, Thina sinomthetho; ngomthetho wethu ke ufanele ukufa, ngokuba ezenze uNyana kaThixo.
8 Uthe ngoko uPilato, akuliva elo lizwi, woyika ngakumbi.
9 Wabuya wangena endlwini yerhuluneli, wathi kuYesu, Ungowaphi na wena? Ke uYesu akamphendulanga.
10 Athi ngoko uPilato kuye, Akuthethi na kum? Akwazi na ukuba ndinegunya lokukubethelela emnqamlezweni, nokuba ndinegunya lokukukhulula?
11 Uphendule uYesu wathi, Unge ungenagunya nakanye kum, ukuba ubungalinikwanga livela phezulu; ngenxa yoko, ondinikeleyo kuwe unesono esikhulu ngakumbi.
12 Ngenxa yoko wayefuna uPilato ukumkhulula; kodwa amaYuda ayenkqangaza esithi, Ukuba uthe wamkhulula lo, akusihlobo sikaKesare; bonke abazenza ukumkani bachasa uKesare.
13 Elivile ngoko uPilato eli lizwi, wamzisa phandle uYesu, wahlala esihlalweni sokugweba kwindawo ekuthiwa, siSandlalo saMatye; ke ngesiHebhere yiGabhata.
14 Ke kaloku kwakuyimini yokulungiselela ipasika, ilixa ke ngathi lilelesithandathu; athi kumaYuda, Nanko uKumkani wenu!
15 Ke wona ankqangaza esithi, Susa, susa, mbethelele emnqamlezweni! Athi uPilato kuwo, Ndimbethelele emnqamlezweni na uKumkani wenu? Baphendula ababingeleli abakhulu bathi, Thina asinakumkani ungenguye uKesare.
16 Wandula ngoko ukumnikela kubo, ukuze abethelelwe emnqamlezweni.
17 Bamthabatha ke uYesu, bemka naye. Ethwele umnqamlezo wakhe, waphuma waya endaweni ekuthiwa, yeyokakayi, ekuthiwa ngesiHebhere yiGologota,
18 apho bambethelela khona emnqamlezweni, nabanye naye abangabambi bebabini, ngeenxa zombini, uYesu ke ephakathi.
19 Ke kaloku uPilato wabhala nombhalo, wawubeka phezu komnqamlezo. Kwaye ke kubhaliwe kwathiwa: uYesu waseNazarete, uKumkani wamaYuda.
20 Loo mbhalo ngoko into eninzi yamaYuda yawulesa; ngokuba indawo, uYesu awayebethelelwe kuyo emnqamlezweni, yayikufuphi nomzi; kwaye ke kubhaliwe ngesiHebhere, nangesiGrike, nangesiRoma.
21 Babesithi ngoko kuPilato ababingeleli abakhulu bamaYuda, Musa ukubhala uthi, UKumkani wamaYuda; bhala uthi, Wathi yena, NdinguKumkani wamaYuda.
22 Waphendula uPilato wathi, Endikubhalileyo ndikubhalile.
23 Athe ngoko amasoldati, xa abembethelele emnqamlezweni uYesu, azithabatha iingubo zakhe, enza izabelo ezine, laelo isoldati lanesabelo; kwanengubo yangaphantsi. Ke kaloku, ingubo yangaphantsi yabe ingenamthungo; yayilukiwe iphela, ithabathele phezulu.
24 Atshono ngoko ukuthi, Masingayikrazuli, masiqashise ngayo ukuba yoba yekabani na; ukuze isibhalo sizaliseke esithi, Babelana ngeengubo zam, Benza amaqashiso ngesambatho sam. Amasoldati ke ngoko azenza ezi zinto.
25 Kwakumi ke ngasemnqamlezweni kaYesu unina, nomsakwabo bonina, uMariya umkaKleyopa, noMariya waseMagadala.
26 UYesu ngoko, akumbona unina, naye umfundi abemthanda emi khona, uthi kuye unina, Mfazi, nanko unyana wakho!
27 Andule athi kumfundi lowo, Nanko unyoko! Wathi kwakwelo lixa, umfundi lowo wamthabatha, wamsa kwikhaya lakhe.
28 Emveni koko, uYesu, esazi ukuba zonke izinto sezifezekile, ukuze sifezeke isibhalo, wathi, Ndinxaniwe.
29 Bekumi ke isitya sizele yiviniga; bazalisa ke bona imfunxa ngeviniga; bayibeka phezu kwehisope, bayisa emlonyeni wakhe.
30 Xa ngoko uYesu wabeyamkele iviniga, wathi, Kugqityiwe! Wathoba intloko, wawunikela umoya wakhe.
31 AmaYuda ngoko, ukuze imizimba ingahlali emnqamlezweni ngesabatha, ekubeni yayiyimini yokulungiselela isabatha (kuba loo sabatha ibingumhla omkhulu), acela kuPilato ukuba imilenze yabo yaphulwe, basuswe.
32 Eza ngoko amasoldati, ayaphula okunene imilenze yowokuqala, neyomnye obebethelelwe emnqamlezweni naye.
33 Kodwa akufika kuYesu, akubona ukuba uselefile, akayaphula imilenze yakhe.
34 Lesuka elinye isoldati lamhlaba ngomkhonto ecaleni; kwaoko kwaphuma igazi namanzi.
35 Nalowo ubonileyo ungqinile, nobungqina bakhe buyinyaniso; naye yena uyazi ukuba uthetha inyaniso, ukuze nani nikholwe.
36 Kuba zenzeka ezi zinto, ukuze isibhalo sizaliseke esithi, Akuyi kutyunyuzwa thambo lakhe.
37 Kanjalo nesinye isibhalo sithi, Baya kukhangela kulowo bamhlabileyo.
38 Ke kaloku emveni koko, uYosefu waseArimati (engumfundi kaYesu, ke enguye ngokufihlakeleyo ngenxa yokoyika amaYuda), wacela kuPilato, ukuba awususe umzimba kaYesu. Waza uPilato wavuma; weza ke wawususa umzimba kaYesu.
39 Kwafika ke noNikodemo (lowo wezayo kuYesu ebusuku ekuqaleni), ephethe impithikezo yemore nekhala, ngathi iziiponti ezilikhulu ngobunzima.
40 Bawuthabatha ke umzimba kaYesu, bawubopha ngezisongelo zelinen, ndawonye nobulawu, njengoko kulisiko lokungcwaba kumaYuda.
41 Ke kaloku, bekukho kuloo ndawo abebethelelwe kuyo emnqamlezweni umyezo; nasemyezweni apho bekukho ingcwaba elitsha, ekungazanga kubekwe mntu kulo.
42 UYesu ngoko bambeka khona apho, ngenxa yemini yokulungiselela kwamaYuda; ngokuba ingcwaba belikufuphi.


text:
Chapter 6
1 Yizani sibuyele kuYehova; kuba eqwengile, wosiphilisa; uxabele, wosibopha.
2 Wosidlisa ubomi, kwakuba ntsuku mbini; wosiphakamisa ngolwesithathu, sidle ubomi phambi kwakhe.
3 Masikwazi ke, masikusukele ukumazi uYehova; ukuphuma kwakhe kuqinisekile njengokuphuma kwesifingo, ukuba eze kuthi njengemvula, njengemvula evuthisayo, elinyakamisayo ilizwe.
4 Mandikuthini na, Efrayim? Mandikuthini na, Yuda? Uthando lwenu lunjengelifu lomso, lunjengombethe ophela kwakusasa.
5 Ngenxa yoko ndibaxozile ngabaprofeti, ndababulala ngamazwi omlomo wam; ukuze umgwebo wam uphume njengokukhanya.
6 Ngokuba ndinonelele uthando, andinonelele mbingelelo; ndinonelele ukwazi uThixo, ngaphezu kwamadini anyukayo.
7 Ke bona bawugqithile umnqophiso njengoAdam, banginiza kum apho.
8 IGiliyadi ngumzi wabasebenzi bobutshinga; uzele yimikhondo yegazi.
9 Bunjengokulalelwa kwendoda ngamatutu ubudlelane bababingeleli; bayancinitha endleleni eya kwaShekem, ewe, benze amanyala.
10 Endlwini kaSirayeli ndibone into ebanga amanwele; apho uEfrayim uyahenyuza, uSirayeli uzenza inqambi.
11 Kananjalo wena Yuda, umiselwe uvuno, ekukubuyiseni kwam ukuthinjwa kwabantu bam.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Kwakhona+ wavutha umsindo kaYehova kuSirayeli, xa lowo waxhokonxa uDavide nxamnye nawo, esithi: “Yiya, ubale+ uSirayeli noYuda.”
2 Ngoko wathi ukumkani kuYowabhi+ intloko yemikhosi yamajoni owayekunye naye: “Nceda, khawutyhutyhe kuzo zonke izizwe zikaSirayeli, ukususela kwaDan ukusa eBher-shebha,+ nize nibhalise abantu,+ ukuze ndilazi inani labantu.”+
3 Kodwa uYowabhi wathi kukumkani: “Ngamana uYehova uThixo wakho angongezelela ebantwini ngokuphindwe kalikhulu kubuninzi babo ngoxa wona kanye amehlo enkosi yam ukumkani ekubona oko. Kodwa ke yona inkosi yam ukumkani, kutheni na ukuze iyoliswe yile nto?”+
4 Ekugqibeleni ilizwi likakumkani laba namandla+ kuYowabhi nakwiintloko zemikhosi yamajoni. Waphuma ke uYowabhi neentloko zemikhosi yamajoni phambi kokumkani ukuze baye kubhalisa+ abantu bakwaSirayeli.
5 Bawela iYordan baza bamisa inkampu eArohere+ ngasekunene kwesixeko esiphakathi entlanjeni, ukuya ngakumaGadi,+ naseYazere.+
6 Emva koko beza eGiliyadi+ nakwilizwe laseTatim-hodeshi baza baqhubeka baya kwaDan-yahan, bajikelezela kwelaseSidon.+
7 Bandula ke bafika kwinqaba yaseTire+ nakuzo zonke izixeko zamaHivi+ nezamaKanan baza beza kufikelela ekupheleni eNegebhi+ yelakwaYuda eBher-shebha.+
8 Ngaloo ndlela balityhutyha lonke elo lizwe yaye beza eYerusalem ekupheleni kweenyanga ezisithoba neentsuku ezimashumi amabini.
9 Ke kaloku uYowabhi wamnika ukumkani inani lobhaliso+ lwabantu; yaye uSirayeli waba ngamakhulu asibhozo amawaka amadoda anobukroti arhola ikrele, namadoda akwaYuda aba ngamakhulu amahlanu amawaka amadoda.+
10 Yaza intliziyo kaDavide yambetha+ emva kokuba ebabalile abantu. Ngoko wathi uDavide kuYehova: “Ndonile+ kakhulu ngoko ndikwenzileyo. Ke kaloku, Yehova, khawuncede, usidlulise isiphoso somkhonzi wakho;+ kuba ndenze ngobudenge obukhulu.”+
11 Kwathi ekuvukeni kukaDavide kusasa, lafika lona ilizwi likaYehova kuGadi+ umprofeti, imboni kaDavide,+ lisithi:
12 “Hamba, uze uthi kuDavide, ‘Utsho uYehova ukuthi: “Ndikubekela izinto ezintathu.+ Khetha enye yazo ukuba ndiyenze kuwe.”’”+
13 Ngako oko wangena uGadi kuDavide waza wamxelela wathi kuye:+ “Ngaba kufanele kuze kuwe iminyaka esixhenxe yendlala elizweni lakho,+ okanye iinyanga ezintathu usaba phambi kweentshaba zakho,+ zona zikusukela, okanye kubekho indyikitya yokufa iintsuku ezintathu elizweni lakho na?+ Ke kaloku yazi uze ubone ukuba ndimphendula ndithini na Lowo undithumileyo.”
14 Ngoko wathi uDavide kuGadi: “Kundibandezela kakhulu oku. Masiwele esandleni sikaYehova,+ kuba zininzi iinceba zakhe;+ kodwa mandingaweli esandleni somntu.”+
15 Wandula ke uYehova wathumela indyikitya yokufa+ kwaSirayeli ukususela kusasa kwada kwalixesha elimisiweyo, kangangokuba kwafa ebantwini ukususela kwaDan ukusa eBher-shebha+ amashumi asixhenxe amawaka abantu.+
16 Yaza ingelosi+ yolulela isandla sayo ngaseYerusalem ukuze iyonakalise; yaye uYehova wazisola+ ngentlekele leyo, waza ke wathi kwingelosi leyo yayisonakalisa ebantwini: “Kwanele! Sithobe ngoku isandla sakho.” Ingelosi leyo kaYehova yayikufuphi nesanda sika-Arawuna+ umYebhusi.+
17 Waza wathi uDavide kuYehova, xa wabona ingelosi eyayixabela abantu, ewe, wathi: “Yabona, ndim owonileyo yaye ndim owenze ububi; kodwa ezi zimvu+—zenze ntoni na? Khawuncede, isandla sakho masibe phezu kwam+ naphezu kwendlu kabawo.”
18 Kamva wangena uGadi kuDavide ngaloo mini waza wathi kuye: “Nyuka, ummisele uYehova isibingelelo esandeni sika-Arawuna umYebhusi.”+
19 Waza wenyuka uDavide ngokwelizwi likaGadi, ngokoko uYehova wayekuyalele.+
20 Xa uArawuna wakhangela phantsi waza wabona ukumkani nabakhonzi bakhe bedlula ngakuye, kwaoko uArawuna waphuma waza waqubuda+ kukumkani ebhekise ubuso bakhe emhlabeni.+
21 Wandula ke uArawuna wathi: “Kutheni na ukuze inkosi yam ukumkani ize kumkhonzi wayo?” Wathi yena uDavide: “Ukuza kuthenga+ kuwe isanda sokwakhela uYehova isibingelelo, ukuze simiswe isibetho+ ebantwini.”
22 Kodwa uArawuna wathi kuDavide: “Mayisithabathe inkosi yam ukumkani+ ize inikele okulungileyo emehlweni ayo. Khawubone iinkomo zomnikelo otshiswayo nesileyi sokubhula nezixhobo zeenkomo zokuba ziinkuni.+
23 Yonk’ into, kumkani, uArawuna uyinika ukumkani.” Waza uArawuna wahlabela mgama wathi kukumkani: “Ngamana uYehova uThixo wakho angabonisa ukukholiswa nguwe.”+
24 Noko ke, ukumkani wathi kuArawuna: “Hayi, kodwa nakanjani na ndiya kusithenga kuwe ngexabiso;+ yaye andiyi kunikela mibingelelo etshiswayo kuYehova uThixo wam ngaphandle kweendleko.”+ Ngako oko uDavide wathenga+ isanda neenkomo ezo ngeeshekele zesilivere ezingamashumi amahlanu.
25 UDavide wamakhela uYehova isibingelelo+ apho waza wanikela imibingelelo etshiswayo nemibingelelo yobudlelane, yaye uYehova wasabela akubongozwa+ ngenxa yelizwe, kangangokuba sanqunyanyiswa isibetho kuSirayeli.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
2 Samuweli 24
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 Isibhengezo nxamnye nentlango yaselwandle:+ Njengesaqhwithi somoya+ ezantsi ukhukula uye phambili, kukho okuzayo kuvela entlango, kwilizwe eloyikekayo.+
2 Ndixelelwe umbono+ olukhuni: Iqhophololo liqhubana ngobuqhophololo, nomphangi uyaphanga.+ Nyuka, Elam! Ngqinga, Medi!+ Ndikuyekisile konke ukuncwina okungenxa yakhe.+
3 Kungenxa yoko le nto isinqe sam sizele ziintlungu eziqatha.+ Ndibanjwe kukuzibhijabhija, njengokuzibhijabhija komfazi ozalayo.+ Ndiphazamisekile kangangokuba andiva; ndixakanisekile kangangokuba andiboni.
4 Intliziyo yam ibhadu-bhadule; ndinkwantyiswe kukutyhwatyhwa. Urhatya endilulangazeleleyo lwenziwe lwandingcangcazelisa.+
5 Makumiswe iitafile ngolungelelwano, kulungiselelwe iindawo zezihlalo, kudliwe, kuselwe!+ Vukani, zinkosana,+ thambisani ikhaka.+
6 Kuba utsho uYehova kum ukuthi:
“Yiya, umise umlindi ukuze axele oko akubonayo.”+
7 Yaye wabona inqwelo yokulwa inesipani samahashe okulwa, inqwelo yokulwa yamaesile, inqwelo yokulwa yeenkamela. Kwaye wanikela ingqalelo ngokucokisekileyo, ephulaphule kakhulu.
8 Waza wamemeza njengengonyama wathi:+ “Owu Yehova, ndimi rhoqo emboniselweni emini, yaye ndimi endaweni yam yokulinda ubusuku bonke.+
9 Ke, nako kusiza amadoda ngenqwelo yokulwa, inesipani samahashe emfazwe!”+
Wathetha wathi: “Iwile! IBhabhiloni iwile,+ nayo yonke imifanekiso eqingqiweyo yoothixo bayo uyaphulele emhlabeni!”+
10 Owu nina nibhuliweyo bam nonyana wesanda sam,+ oko ndikuvileyo kuYehova wemikhosi, uTHIXO kaSirayeli, ndikuxelile kuni.
11 Isibhengezo nxamnye noDuma: Kukho omemeza kum ekwaSehire, esithi:+ “Mlindi, kuthekani na ngobusuku? Mlindi, kuthekani na ngobusuku?”+
12 Umlindi wathi: “Intsasa iza kufika, kwanobusuku. Ukuba niyabuza, buzani. Yizani kwakhona!”
13 Isibhengezo nxamnye nethafa eliyinkqantosi: Ehlathini ethafeni eliyinkqantosi niya kuchitha ubusuku, miqodi yabantu bakwaDedan.+
14 Ukuhlangabeza onxaniweyo zisani amanzi, bemi belizwe lakwaTema,+ nimkhawulele ngesonka osabayo.
15 Kuba basabile ngenxa yamakrele, ngenxa yekrele elirholiweyo, nangenxa yesaphetha esigotyiweyo nangenxa yobunzima bemfazwe.
16 Kuba utsho uYehova kum ukuthi: “Kwakulo nyaka, ngokweminyaka yomqeshwa,+ lonke uzuko lwakwaKedare+ lumele luphele.
17 Nabo baseleyo kwinani labantu abadubula ngesaphetha, amadoda anamandla koonyana bakaKedare, baya kuba mbalwa,+ kuba uYehova, uTHIXO kaSirayeli, uthethile.”+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Isaya 21
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 4
1 Ke kaloku, bakuva ababandezeli bamaYuda nabamaBhenjamin, ukuba oonyana basemfudusweni bamakhela itempile uYehova uThixo wakwaSirayeli,
2 beza kuZerubhabheli, nakwiintloko zezindlu zooyise, bathi kubo, Masakhe nani, ngokuba siquqela uThixo wenu njengani; sibingelela kuye kususela kwimihla kaEsar-hadon, ukumkani waseAsiriya, owasinyusela apha.
3 Wathi uZerubhabheli, noYeshuwa, nabanye abaziintloko zezindlu zooyise bakwaSirayeli kubo, Anithe ni nathi ekumakheleni uThixo wethu indlu; somakhela sedwa uYehova, uThixo wakwaSirayeli, njengoko wasiwisela umthetho ngako ukumkani onguKoreshi, ukumkani wasePersi.
4 Abantu belo zwe bamana ukubaphelisa amandla abantu bakwaYuda, beboyikisa ekwakheni;
5 bebaqeshela amagqwetha, ukuba alishitshise iqhinga labo, yonke imihla kaKoreshi ukumkani wasePersi, kwada kwezisa ebukumkanini bukaDariyo ukumkani wasePersi.
6 Nasebukumkanini buka-Ahaswerose, ekuqalekeni kobukumkani bakhe, babhala, bebancetheza abemi bakwaYuda nabaseYerusalem.
7 Nangemihla ka-Artashashta kwabhala uBhish-lam, noMitredati, noTabheli, nabanye abalingane babo, kuArtashashta ukumkani wasePersi; incwadi yabhalwa ngentetho yesiAram, yakhunyushwa ngesiAram.
8 OoRehum umkhumbuzi wezinto zakomkhulu, noShimshayi umbhali, babhala incwadi ngeYerusalem kuArtashashta ukumkani, ngolu hlobo.
9 Bathumela ke ooRehum umkhumbuzi wezinto zakomkhulu, noShimshayi umbhali, nabanye abalingane babo bamaDina, nabama-Afarsateki, nabamaTarpela, nabama-Afarsi, nabama-Arki, nabamaBhabheli, nabamaShushanki, nabamaDehavi, nabamaElam,
10 nezinye izizwe, awazithimbayo uOsnapare omkhulu obekekileyo, wazibeka emzini wakwaSamari, nakweminye nganeno koMlambo, nakwezinye iindawo.
11 Yiyo le incwadi abayithumela kuArtashashta ukumkani, ithi: Abakhonzi bakho, amadoda anganeno koMlambo, njalonjalo.
12 Makwazeke kukumkani, ukuba amaYuda anyukileyo evela kuwe, afikile kuthi eYerusalem; ayawakha umzi ogwilikayo, ongendawo; ayazimisa iindonga zawo, ayazimbela iziseko.
13 Makwazeke ngoku kukumkani, ukuba othi, xa uthe wakhiwa lo mzi, zafezwa neendonga zawo, angarholi rhafu nasithabathaba, nalunikelo, kude kuye kuxhwaleka ookumkani.
14 Kaloku, ngenxa enokuba sisidla ityuwa yasebhotwe, kwaye kungafanelekile kuthi ukubona ukumkani encitshiswa. Ngako oko siyathumela, simazisa ukumkani,
15 ukuze kuphicothwe encwadini yezikhumbuzo ezo zooyihlo, wazi ukuba lo mzi waba ngumzi ogwilikayo, owaxhwalekisa ookumkani namazwe, kwenziwa, isiphendu phakathi kwawo kwakudala, waba linxuwa lo mzi ngenxa yoko.
16 Siyamazisa ukumkani ukuba, xa uthe wakhiwa lo mzi, zafezwa neendonga zawo, wothi ngenxa yelo thuba ungabi nasabelo wena nganeno koMlambo.
17 Waza ukumkani wabathumela impendulo ooRehum umkhumbuzi wezinto zakomkhulu, noShimshayi umbhali, nabanye abalingane babo abahleli kwaSamari, nabanye abanganeno koMlambo, wathi: Uxolo, njalonjalo.
18 Loo ncwadi nayithumelayo kuthi ilesiwe ngokucacileyo phambi kwam.
19 Ndiwise umthetho, kwaphicothwa, kwafunyanwa ukuba lo mzi kwakudala uziphakamisile kookumkani, kwenziwa ugwiliko nesiphendu phakathi kwawo.
20 Kwabe kukho ookumkani abanamandla eYerusalem, nabanegunya kwilizwe lonke eliphesheya koMlambo apho; kunikelwa kubo irhafu, nesithabathaba, nonikelo.
21 Wisani ngoko umthetho wokuba abanjezelwe loo madoda, loo mzi ungakhiwa, kude kuwiswe umthetho ndim.
22 Lumkani, ningakhe le nto niyiyeke; kungani na ukuba kukhule ukonakala, baxhwaleke ookumkani?
23 Ithe yakuleswa incwadi ka-Artashashta ukumkani phambi koRehum, noShimshayi umbhali, nabalingane babo, basuka, beza ngobungxamo eYerusalem kumaYuda, bawanyanzela ngegunya nangamandla.
24 Waza wema umsebenzi wendlu kaThixo eseYerusalem; wema kwada kwaba ngumnyaka wesibini wobukumkani bukaDariyo, ukumkani wasePersi.


text:
Ngenxa yobuncinane bebala lezemidlalo iBuffalo City eSothernwood eMonti, uNobhala Jikelele weANC u-Ace Magashule ubongoze abalandeli namalungu alo mbutho azakuzimasa umbhiyozo wekhulu elinesithandathu ngoMgqibelo, ukuba bafike kwangethuba ukuzikhangelela iindawo zokuhlala.
UMagashule ebethetha noonondaba kweli bala ngoLwesihlanu, kusuku phambi kweli theko likaKhongolose.
Uthi iikumkani zeli lizwe ezisixhenxe, kuquka noKumkanikazi Noloyiso Sandile, baqinisekisile ukuba bazakuwuzimasa lo msitho.
UMagashule ukwathe bazenzile izimemo kwizitatanyiswa zehlabathi ekubalwa kuzo, uMongameli waseKenya u-Uhuru Kenyatta, amalungu ePalamente ase-India kwanendimbane yoonozakuzaku abamele amazwe mbombo zone zehlabathi.
UMagashule uyibethelele into yokuba akukho zimoto zizakuvunyelwa kufuphi nebala, watsho esithi iindwendwe zizakuthuthwa ngeemoto ezihlelwe ngulo mbutho. Iimoto zoonondaba, zizakuhlala e-ICC, ukuze nabo bathuthwe ngeemoto ezilungiswe yiANC.
UMagashule uthi le mibhiyozo izakuqala ngentsimbi yeshumi kusasa, ngolonwabo oluphuma kwiimvumi ezifana noZahara, Distruction Boyz noMzwakhe Mbuli. Emva koko kuza kungena imithandazo yeenkolo ezahlukeneyo, kulandele imiyalezo yemibutho kanxantathu weANC.
“UMongameli weANC uCyril Ramaphosa uzakuthetha ngentsimbi yeshumi elinanye. Sifuna ukulibamba ixesha,” utshilo uMagashule.
UMagashule uthi phambi kokuba athethe lo kaRamaphosa, uzakuyobulisa abalandeli kwibala lesibini eBuffalo City Stadium, nelilungiselelwe ukuthabatha abo bazakufika sele kugcwele kwibala lomsitho.
“Le mibhiyozo izakunika ilizwi eliluqilima, nelibophelela umsebenzi wethu wokugaya inkxaso silungiselela unyulo lonyaka ozayo (2019),” kutsho uMagashule.